open-index/open-wikipedia-markdown huggingface dataset:
ပရိနိဗ္ဗာန်

ပရိနိဗ္ဗာန်-ပြု-ဝင်စံ-ခြင်း၊ ကိလေသာ, ခန္ဓာတို့၏ (အကြွင်းမဲ့)-မဖြစ်-ကုန်ဆုံး-ပျက်စီး-ခြင်း။  ကို သည်မှာ ဖတ်ပါ။
### ပရိနိဗ္ဗာန် သုံးမျိုး
ယင်းပရိနိဗ္ဗာန်သည် ကိလေသပရိနိဗ္ဗာန်, ခန္ဓပရိနိဗ္ဗာန်, ဓာတ်တော်တို့၏ အကြွင်းမဲ့ ပျက်စီးခြင်းဟုဆိုအပ်သော ဓာတုပရိနိဗ္ဗာန်အားဖြင့် ၃-မျိုးရှိသည်၊ 

* ထိုသုံးမျိုးတို့တွင် **ကိလေသပရိနိဗ္ဗာန်**သည် ဘုရားဖြစ်တော်မူစ ဗောဓိပင်ရင်းကပင် ဖြစ်တော်မူခဲ့သည်။  
* **ခန္ဓပရိနိဗ္ဗာန်**သည် ကုသိနာရုံပြည် မလ္လာမင်းတို့၏ ဥယျာဉ် အင်ကြင်းပင်ပျို နှစ်ပင်တို့၏ အကြား၌ ဖြစ်ခဲ့သည်။  
* **ဓာတုပရိနိဗ္ဗာန်**သည် နောင် သာသနာတော် ကွယ်ပျောက်သောအခါ ဗောဓိပင်၌ သာသနာတော် ဆုတ်ယုတ်ပျက်စီးသောအခါ လူ့ပြည်, နတ်ပြည်, နဂါးပြည်တို့မှ ရှိရှိသမျှ အားလုံးသော ဓာတ်တော်တို့သည် ဖြစ်လိမ့်မည်။ 
### ဓာတုပရိနိဗ္ဗာန် ပြုပုံ
ရှေးဦးစွာ သီဟိုဠ်ကျွန်း မဟာစေတီ၊ ထိုမှ နာဂဒီပကျွန်း ရာဇာယတနစေတီ၊ ထိုမှ မဟာဗောဓိပင်သို့ ကြွသွားတော်မူကြလိမ့်မည်။ မဟာဗောဓိပင်၌ ဓာတ်တော်အားလုံး စုရုံး၍ လက္ခဏာတော်ကြီးငယ် အသွယ်သွယ်တို့ဖြင့် တင့်တယ်သော တခဲနက်သော ရွှေဆင်းတုတော် ပုံဟန် ဖန်ဆင်းပြီးလျှင် ရောင်ခြည်တော် ၆-သွယ် ကွန့်မြူးလျက် ရေမီးအစုံအစုံသော တန်ခိုးပြာဋိဟာကို ပြတော်မူကာ ဗြဟ္မာ့ပြည် တိုင်အောင် အခိုးအလျှံ တက်စေလျက် တေဇောဓာတ် လောင်ကျွမ်းတော်မူကြလိမ့်မည်။  
### ပရိနိဗ္ဗာန် စံဝင်ကြောင်း
ရှင်တော်မြတ်ဘုရားသည် ကိုယ်တော် မြတ်၏နောက်မှ မာရ်နတ် တကောက်ကောက် လိုက်၍ တောင်းပန်နှောင့်ယှက်သောကြောင့် ခန္ဓပရိနိဗ္ဗာန် စံဝင်တော်မူသည် မဟုတ်ပေ၊ ကိုယ်တော်တိုင် ဆုံးမချေချွတ်မှ ကျွတ်သင့်သော ဗုဒ္ဓဝေနေယျသတ္တဝါများ မရှိသောကြောင့် ကုဋေနှစ်သန်းလေးသိန်းသော သမာပတ်များကို ဝင်စားပြီးမှ ကိုယ်တော်မြတ်၏ ဆန္ဒတော်ဖြင့် ပရိနိဗ္ဗာန်စံဝင်တော်မူသည်။  

ရိုသေလေးမြတ်စွာ ကိုးကွယ်ဆည်းကပ်မှု မပြုကြသောကြောင့် ဓာတ်တော်များ တေဇောဓာတ်လောင်ကျွမ်းကာ ကွယ်ပျောက်ရသည်။ 

ဓာတ်တော်များ တေဇောဓာတ်လောင်ကျွမ်းပြီးမှ ဘုရားရှင်သာသနာတော် ကွယ်ပျောက်သည်၊ သာသနာတော်  မကွယ်ပျောက်မီ တစ်ပါးသောဘုရားရှင်တို့ ပွင့်ရိုးထုံးစံ မရှိချေ၊ တစ်ဆူသော ဘုရားရှင် သာသနာတော် ကွယ်ပျောက်ပြီးမှသာ တစ်ပါးသော ဘုရားရှင်တို့ ပွင့်တော်မူကြရသည်။  

မြတ်စွာဘုရား ပရိနိဗ္ဗာန် စံဝင်တော်မူရာ ဌာနသည် နတ်လူအပေါင်း သွားရောက်ဖူး မြော် သံဝေဂယူသင့်သော သံဝေဇနိယ ၄-ဌာနတွင် တစ်ပါးအပါအဝင် ဖြစ်သည်။  

ဆက်စပ်ဖတ်ရှုရန်
နိဗ္ဗာန်
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
မိဇုနိုမိုရိအဏ္ဏဝါရုက္ခဗေဒဥယျာဉ်

**မိဇုနိုမိုရိအဏ္ဏဝါရုက္ခဗေဒဥယျာဉ်**  (草津市立水生植物公園みずの森, Kusatsu Shiritsu Suiseishokubutsu Kōen Mizunomori) သည် ဂျပန်နိုင်ငံရှိ ဘိဝရေကန်၏ အရှေ့တောင်ဘက်တွင် တည်ရှိသည့် ဥယျာဉ်တစ်ခု ဖြစ်သည်။ ရှိဂစီရင်စု၊ ခုဆဆွတ်မြို့၊ အိုရိုရှိမိုချောတွင် တည်ရှိသည်။ တနင်္လာနေ့မှလွှဲ၍ ဥယျာဉ်ကို နေ့စဉ် ဖွင့်လှစ်လျက်ရှိပြီး ဝင်ကြေးကောက်ခံသည်။

## ကိုးကား
ကဏ္ဍ:ဂျပန်နိုင်ငံရှိ ရုက္ခဗေဒဥယျာဉ်များ
ဟွမ်းဟယ်မြောက်တိုင်း

**ဟွမ်းဟယ်မြောက်တိုင်း**()သည် မြောက်ကိုရီးယားနိုင်ငံ တောင်ပိုင်းရှိ တိုင်း တစ်ခု ဖြစ်သည်။

၁၉၅၄ ခုနှစ် အောက်တိုဘာလ ၃၀ ရက်နေ့တွင် ဟွမ်းဟယ်တိုင်းကို အရှေ့ အနောက် ပိုင်းခြားခဲ့ပြီး ကုန်းတွင်းပိုင်း အရှေ့ပိုင်းဒေသသည် ဟွမ်းဟယ်မြောက်တိုင်း ဖြစ်လာခဲ့သည်။ တိုင်းမြို့တော်မှာ ဆာရီဝန်းမြို့ ဖြစ်သည်။

## ကိုးကား 
ကဏ္ဍ:မြောက်ကိုရီးယားနိုင်ငံ၏ တိုင်း
မျိုးမြင့်မောင်

**မျိုးမြင့်မောင်** သည် တပ်မတော်(ရေ)တွင် စစ်မှုထမ်းခဲ့ပြီး ပြန်ကြားရေးဝန်ကြီးဌာန သို့ ကူးပြောင်းလာကာ ဆယ်စုနှစ်တစ်ခုကြာ အမှုထမ်းခဲ့သူဖြစ်သည်။သူသည် ထိုမှတဆင့် နိုင်ငံခြားရေးဝန်ကြီးဌာန သို့ သံအမတ်ကြီးရာထူး ဖြင့် ထပ်ရွေ့၍ နီပေါနိုင်ငံ ဆိုင်ရာသံအမတ်ကြီး အဖြစ် တာဝန်ထမ်းဆောင်နေသည်။

## ပညာရေး 
မျိုးမြင့်မောင်သည် ၁၉၉၁ ခုနှစ်တွင် စစ်တက္ကသိုလ် (D.S.A.) မှ သိပ္ပံဘွဲ့ကို ရရှိခဲ့သည်။

## စစ်မှုထမ်းနှင့် ဝန်ထမ်းဘဝ 
သူသည် တပ်မတော် (ရေ) တွင် ဒုတိယဗိုလ်မှူးကြီး အဆင့်ဖြင့် ၂၀၁၀ ပြည့်နှစ် အထိ တာဝန်ထမ်းသည်။ထို့နောက် ပြန်ကြားရေးဝန်ကြီးဌာန သို့ အရပ်သားအနေဖြင့် ရောက်ရှိလာပြီး ၁၉၆၂ ခုနှစ် ဗိုလ်ချုပ်ကြီးနေဝင်း အာဏာသိမ်းပြီးချိန်ကစ၍ သတင်းများ စိစစ်တည်းဖြတ်ရန် တင်းကြပ်သည့်အဖွဲ့အစည်းတစ်ခုဖြစ်သော ရန်ကုန် ဗဟန်းမြို့နယ် ရှိ စာပေစိစစ်ရေးနှင့် မှတ်ပုံတင်ဌာနခွဲ  တွင် စာစစ်အဖွဲ့ဝင်တစ်ဦး အဖြစ် ၂၀၁၀  ပြည့်နှစ် ဇွန်လကစပြီး အမှုထမ်းသည်။သူတာဝန်ထမ်းချိန် ဒုတိယညွန်မှူးရာထူး နှင့် ဖြစ်သည်။၎င်းသည် ပြည်တွင်းထုတ် ဂျာနယ်များ၏ သတင်းများကို ဦးစီးစိစစ်ကာ နိုင်ငံရေးသတင်းများ ဖော်ပြမှုအား ယခင်ကထက် ပိုမိုတင်းကြပ်ခဲ့သည်။ထိုခေတ်ကာလက စာပေကင်ပေတိုင်ရုံး ဟု အမည်ပြောင်ပေးခံရသော စာပေစိစစ်ရေးရုံးတွင်  သူသည် အမည်ဆိုးဖြင့် သတင်းမီဒီယာများကြား ထင်ရှားခဲ့သည်။ 

ဦးသိန်းစိန် အစိုးရ လက်ထက် အရောက် စာနယ်ဇင်းလွတ်လပ်ခွင့်အား ဖွဲ့စည်းပုံအခြေခံဥပဒေ နှင့်အညီ ကျင့်သုံးနိုင်ရန် ၂၀၁၂ ခုနှစ် ဩဂုတ် ၂၀ ရက် ကစ၍ ထုတ်ဝေစာများအား ကြုတင်စိစစ်သည့်စနစ် အားဖျက်သိမ်းပြီး ၂၀၁၃ခုနှစ် ဇန်နဝါရီ ၂၄ ရက်တွင် စာပေစိစစ်ရေးနှင့် မှတ်ပုံတင်ဌာနခွဲ ကိုပါ ဖျက်သိမ်းစဉ် သူသည် ယင်းဌာနခွဲ၏ အကြီးအကဲအဖြစ် ရှိနေခဲ့သည်။  ထို့နောက် ရာထူးအဆင့်ဆင့်တိုးကာ ပြန်ကြားရေးဝန်ကြီးရုံး တွင် ဒုတိယညွန်ကြားရေးမှူးချုပ်၊ဒုတိယအမြဲတမ်းအတွင်းဝန် အထိဖြစ်လာပြီး ၂၀၁၆ ခုနှစ် ဇန်နဝါရီ ၃၀ ရက်တွင် ပြန်ကြားရေးဝန်ကြီးရုံး ညွန်ကြားရေးမှူးချုပ် အဖြစ်ခန့်အပ်ခံရသည်။

ထို့အပြင် သူသည် ပြန်ကြားရေးဝန်ကြီးဌာန  အမြဲတမ်းအတွင်းဝန် ရာထူးအား ၈ နှစ်ကြာ တစ်ဆက်တည်းတာဝန်ထမ်းဆောင်သူဖြစ်ခဲ့သည်။ သူတာဝန်ထမ်းဆောင်စဉ်ကာလ ၂၀၁၉ ခုနှစ် ဇန်နဝါရီလ ၂၉ ရက်က ပြည်ထောင်စုလွှတ်တော် အတွင်း ၂၀၀၈ ဖွဲ့စည်းပုံ အခြေခံ ဥပဒေ နှင့် ပတ်သက်သည့် အရေးကြီး အဆိုတခုကို  တပ်မတော် က အပြင်းအထန် ကန့်ကွက်နေစဉ် တိုက်ရိုက် ထုတ်လွှင့် ပြသလျက် ရှိသည့် မြန်မာအသံနှင့် ရုပ်မြင်သံကြား လိုင်းမှာ အချိန်ပိုင်း ပြတ်တောက်ခဲ့ပြီး ထို ပြတ်တောက်နေသည့် အချိန်အတွင်း အဆိုတော် ဟေမာနေဝင်း အပါအဝင် တေး သီချင်းများ ထုတ်လွှင့်ပေးခဲ့သည့် ဖြစ်စဉ်နှင့်စပ်လျဉ်း၍ သူနှင့် တပ်မတော် တို့အကြား အပြန်အလှန် အငြင်းပွားမှုမှာ ထင်ရှားခဲ့သည်။ 

သူသည်  စစ်တပ်က ၂၀၂၁ စစ်အာဏာသိမ်းချိန် ပြန်ကြားရေးဝန်ကြီးဌာန အမြဲတမ်းအတွင်းဝန် အဖြစ် ရှိခဲ့သည်။

## သံအမတ်ကြီးဘဝ 
၂၀၂၄ ခုနှစ် ဇွန်လ တွင် နိုင်ငံခြားရေးဝန်ကြီးဌာန သို့ သံအမတ်ကြီး အဖြစ် ပြောင်းရွေ့သည်။၂၀၂၄ ခုနှစ် ဇူလိုင် ၂၄ ရက် တွင် နီပေါနိုင်ငံဆိုင်ရာ သံအမတ်ကြီး အဖြစ် ခန့်အပ်ခံရသည်။ သူသည် အရပ်ဘက် ဝန်ကြီးဌာန တစ်ခု၏ အမြဲတမ်းအတွင်းဝန် အဖြစ်မှ သံအမတ်ကြီး အဖြစ် သို့ ကူးပြောင်းရောက်ရှိလာသူ အဖြစ် ရှားပါး မှတ်တမ်းဝင်ခဲ့သည်။

## ရရှိသောဆု 
သူသည် ၂၀၂၂ ခုနှစ် မတ်လ ၂၇ ရက်တွင် စွမ်းဆောင်မှုဆိုင်ရာ ဂုဏ်ထူးဆောင်တံဆိပ်ဖြစ်သော စီမံထူးချွန် (ပထမအဆင့်) ချီးမြှင့်ခံရသည်။

## ကိုယ်ပိုင်ဘဝ 
ဦးမျိုးမြင့်မောင်သည် ဒေါ်ခင်မြတ်မြတ်ထွေးနှင့် လက်ထပ်ပြီး၊ သားတစ်ဦး ထွန်းကားသည်။ 

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာ သံအမတ်ကြီးများ

ကဏ္ဍ:စစ်တက္ကသိုလ်ကျောင်းဆင်း အရာရှိများ
ကဏ္ဍ:စစ်မှုထမ်းဟောင်း သံအမတ်ကြီးများ
ဘိဝရေကန်တူးမြောင်း

**ဘိဝရေကန်တူးမြောင်း** (琵琶湖疏水 or 琵琶湖疎水, Biwako Sosui) သည် ဂျပန်နိုင်ငံ၊ ကျိုတိုမြို့အနီးရှိ ဘိဝရေကန်နှင့် ချိတ်ဆက်ထားသည့် ဂျပန်နိုင်ငံ၏ သမိုင်းဝင်ရေတူးမြောင်းတစ်ခု ဖြစ်သည်။ မဲဂျိခေတ်တွင် တူးမြောင်းကို တူးဖော်ခဲ့သည်။ သောက်ရေအတွက် ကန်ရေကို တူးမြောင်းမှသွယ်ယူခြင်း၊ ဆည်မြောင်းသွယ်ခြင်းနှင့် စက်မှုဆိုင်ရာရည်ရွယ်ချက်များအတွက် ဤတူးမြောင်းကို တူးဖော်ခဲ့သည်။ ထို့အပြင် ကုန်စည်နှင့် ခရီးသည်များ ပို့ဆောင်ရေးအတွက်လည်း အသုံးပြုခဲ့ကြသည်။ ၁၈၉၅ ခုနှစ်မှ စတင်ကာ ဤတူးမြောင်းသည် ဂျပန်နိုင်ငံ၏ ပထမဆုံးသော ရေအားလျှပ်စစ်ကို ထောင်ပံ့ပေးခဲ့သည်။ ထိုမှရရှိသည့် လျှပ်စစ်ဖြင့် စက်မှုလုပ်ငန်းများ၊ လမ်းမီးများနှင့် ကျိုတိုမြို့၏ ဓာတ်ရထားစနစ်များအတွက် အသုံးပြုခဲ့သည်။ ၁၉၉၆ ခုနှစ်တွင် တူးမြောင်းကို နိုင်ငံ၏ သမိုင်းဝင်နေရာတစ်ခုအဖြစ် သတ်မှတ်ခဲ့သည်။

ဤတူးမြောင်းကို ကုန်စည်ပို့ဆောင်ရရေးအတွက် အသုံးမပြုသည်မှာ ကြာမြင့်ပြီ ဖြစ်သော်လည်း သောက်ရေထောက်ပံ့ပေးရန်နှင့် ၄.၅ မီဂါဝပ်Phase III Keage စွမ်းအားဌာနမှ ရေးအားလျှပ်စစ်ထုတ်လုပ်ကာ ကျိုတိုမြို့သို့ဖြန့်ဖြူးပေးရာတွင် အသုံးပြုလျက်ရှိသည်။ တူးမြောင်းတလျှောက်တွင် တည်ရှိသည့် အဆောက်အဦများတွင် နန်းဇန်းဂျိ၊ တဲဆွတ်ဂခုနော့မိချိ (哲学の道, Tetsugaku-no-michi) တို့သည် ခရီးသွားများအကြားတွင် ထင်ရှားသည့် နေရာများ ဖြစ်ကြသည်။

## သမိုင်းကြောင်း
မဲဂျိခေတ်ပြုပြင်ပြောင်းလဲမှုများ ပြုလုပ်လာပြီးနောက်တွင် မြို့တော်ကို တိုကျိုသို့ ပြောင်းရွှေ့ခဲ့သည်။ ထို့အတွက်ကြောင့် ကျိုတိုမြို့သည် လူဦးရေနှင့် စီးပွားရေးတွင် ကျဆင်းလာခဲ့သည်။ ထိုပြဿနာကို ရင်ဆိုင်ရန် ကျိုတိုစီရင်စု၏ တတိယအစိုးရအကြီးအကဲဖြစ်သူ Kitagaki Kunimichi (北垣国道) သည် ဘိဝရေကန်မှ ရေများကို တူးမြောင်းတူကာသွယ်ယူရန် လုပ်ဆောင်ခဲ့သည်။

ဘိဝရေကန်မှ ကျိုတိုမြို့သို့ ရေမြောင်းတူးဖော်ရန် အစီအစဉ်ကို ၁၇ ရာစုကတည်းက စဉ်းစားခဲ့ကြသည်။ သို့သော်လည်း စာရွက်ပေါ်ရှိစီမံကိန်းများနှင့် မူလကနဦးစူးစမ်းမှုများကို စတင်ခဲ့သည်မှာ ၁၈၇၃ ခုနှစ်တွင် ပထမဆုံး စတင်ခဲ့သည်။ ၁၈၈၂ ခုနှစ်တွင် မိနမိအိချိရိုဘဲ သည် ဖုခုရှိမစီရင်စုရှိ အဆခတူးမြောင်းတူးဖော်ရာတွင် ဒတ်လူမျိုးအင်ဂျင်နီယာတစ်ဦးဖြစ်သူ 
Cornelis Johannes van Doorn နှင့်အတူ အလုပ်လုပ်ခဲ့ဖူးသည်။ ကျိုတိုမြို့အစိုးရသည် မိနမိအိချိရိုဘဲကို ဘိဝရေကန်တူးမြောင်းတူးဖော်ရန်အတွက် လမ်းကြောင်းရှာဖွေရန် တာဝန်ပေးအပ်ခဲ့သည်။ မိနမိသည် လမ်ကြောင်းရှာဖွေရာတွင် တိုတိုမြို့တွင်အခြေစိုက်သည့်  Imperial College of Engineering မှ ကျောင်းသားတစ်ဦးဖြစ်သူ တနဘဲဆခုရိုး  (田邉朔郎) ၏ အထောက်အပံ့များကို ရရှိခဲ့သည်။ ၁၈၈၃ ခုနှစ်၊ မေလ ဘွဲ့ရရှိရန်စာတမ်းပြုစုသည့်အခါတွင် "ဘဝရေကန်တူးမြောင်းတည်ဆောက်မှုစီမံကိန်း" ဟူသည့် ခေါင်းစဉ်ဖြင့် စာတမ်းပြုစုခဲ့သည်။ ထို့နောက်တွင် တနဘဲကို အကြီးအကဲအင်ဂျင်နီယာတစ်ဦးအဖြစ် ငှားရမ်းခဲ့သည်။

### ပထမဆုံးတူးမြောင်းနှင့် အဆင့် (၁) ရေအားလျှပ်စစ်အဆောက်အဦ
## လမ်းကြောင်းနှင့် လက်ရှိအသုံးပြုမှု
## ပြတိုက်
၁၉၈၉ ခုနှစ်၊ ဩဂုတ်လတွင် ကျိုတိုဘိဝရေကန်တူးမြောင်းပြတိုက် (琵琶湖疏水記念館, Biwako Sosui Kinenkan)  ကို တည်ဆောက်ခဲ့သည်။ ပြတိုက်ကို ၂၀၀၉ ခုနှစ်တွင် ပြန်လည်ဖွင့်လှစ်ခဲ့သည်။

## ရုပ်ပုံများ
## ပိုမိုဖတ်ရှုရန်
* 
* 
* 

## ပြင်ပလင့်များ
*  Lake Biwa Canal Museum of Kyoto (pamphlet with timeline)
*  The Lake Biwa Canal Museum of Kyoto
*  Setting an Industrial Tourism Route of the Lake Biwa Canal in Keage, Kyoto (TICCIH 2006 Congress paper)
*  Selection of waterways 
*  The Lake Biwa Canal Museum of Kyoto (tourist guide)

## ကိုးကား
ကဏ္ဍ:ကျိုတိုမြို့ရှိ အဆောက်အဦများ
ကဏ္ဍ:ကျိုတိုမြို့ရှိ ပို့ဆောင်ဆက်သွယ်ရေး
ဂွံယမ်းမင်း

**ဂွံယမ်းမင်း**(; ၁၃၄၅ ခုနှစ် မတ်လ ၉ ရက် ~ ၁၃၉၄ ခုနှစ် မေလ ၁၇ ရက်)သည် ဂိုလျော၏ ၃၄ ဦးမြောက် ဘုရင်နှင့် နောက်ဆုံး ဘုရင်(နန်းစံနှစ် ၁၃၈၉ ခုနှစ် ဒီဇင်ဘာလ ၁၀ ရက် ~ ၁၃၉၂ခုနှစ် ဩဂုတ်လ ၈ ရက်) ဖြစ်သည်။
သံယောဂသုတ်

အင်္ဂုတ္တိုရ်ပါဠိတော် သတ္တကနိပါတ် သံယောဂသုတ်ကို ကြည့်ရာတွင် ဤသို့တွေ့ရပေသည်။ 

ဤသုတ်၌ သက္ကာယဒိဋ္ဌိနှင့် ဘဝတဏှာကို အခြေခံပြီး အဖိုအမ ဖြစ်တတ်ပုံ အကြမ်းစားကို ဒေသနာအစဉ် ရောက်သည်အားလျော်စွာ ဟောတော်မူခြင်း ဖြစ်သည်။
### သုတ္တန် အကျဉ်းချုပ်
ဤသံယောဂသုတ်ကို အကျဉ်းချုပ်သော် ဤသို့ ရပေ၏၊
* (၁) မိန်းမသည် မိမိဘဝကို သာယာ၏၊ မိမိဘဝကို သာယာယင်း ယောက်ျားတို့၏ သွင်ပြင်ဟန်ပန်ကို သဘောကျ၏၊ ယောက်ျားနှင့် တွဲယှဉ်ခြင်းကို မျှော်လင့်တောင့်တ၏၊ တွဲယှဉ်ခြင်းကြောင့် ဖြစ်ပေါ်လာမည့် ကြည်နူးမှုကို မျှော်လင့်တောင့်တ၏၊ မျှော်လင့်တောင့်တသည့်အတိုင်း တွဲယှဉ်ခြင်းသို့ ရောက်၏၊ ဤသို့ပြုလျှင် မိန်းမသည် မိန်းမဘဝကို မလွန်မြောက်နိုင်။
* (၂) ယောကျ်ားသည် မိမိဘဝကို သာယာ၏၊ မိမိဘဝကို သာယာယင်း မိန်းမတို့၏ သွင်ပြင်ဟန်ပန်ကို သဘောကျ၏၊ မိန်းမနှင့် တွဲယှဉ်ခြင်းကို မျှော်လင့် တောင့်တ၏၊ တွဲယှဉ်မှုကြောင့် ဖြစ်ပေါ်လာမည့် ကြည်နူးမှုကို မျှော်လင့် တောင့်တ၏၊ မျှော်လင့်တောင့်တသည့်အတိုင်း တွဲယှဉ်ခြင်းသို့ ရောက်၏၊ ဤသို့ပြုလျှင် ဤယောကျ်ားသည် ယောကျ်ားဘဝကို မလွန်မြောက်နိုင်။
* (၃) အထက်ပါ အချက်နှစ်ရပ်ကို ပြောင်းပြန် လှန်သောအားဖြင့် မိမိ မိန်းမဘဝကို မသာယာ၊ မိန်းမအသွင်အပြင်ကို သဘောမကျ၊ ဖိုနှင့်တွဲရန် မမျှော်လင့်၊ ယှဉ်တွဲကြည်နူးမှုကို မလိုလား၊ ဖိုနှင့် မယှဉ်တွဲသော မိန်းမသည် မိန်းမဘဝကို လွတ်မြောက်နိုင်သည်။
* (၄) ထိုနည်းအတူ ယောကျ်ားဘဝကို မသာယာသူ, ယောကျ်ားသွင်ပြင်ကို သဘောမကျသူ, မနှင့်တွဲရန် မမျှော်လင့်သူ, ယှဉ်တွဲ ကြည်နူးမှုကို မမျှော်လင့်သူ, မနှင့် မယှဉ်တွဲသူ ယောကျ်ားသည် ယောကျ်ားဘဝကို လွန်မြောက်နိုင်သည်။

အထက်ပါ အချက်လေးချက်ကို ဤသံယောဂသုတ်က ဖော်ပြပေသည်။ ဤသံယောဂသုတ်၏ အဆိုအမိန့်သည် သက္ကာယဒိဋ္ဌိနှင့် ဘဝတဏှာအရ ဖိုမဖြစ်တတ်ပုံကို ယေဘုယျနည်းအားဖြင့် ဟောကြားသောသုတ် ဖြစ်ပေသည်၊ သတ္တဝါတို့၏ စိတ်ဆန္ဒအလိုက် ဖို မ ဖြစ်တတ်ပုံကိုသာ ဖော်ပြ၏၊ ယောကျ်ားသေ ယောက်ျားဖြစ် မိန်းမသေ မိန်းမဖြစ်ဟု မူသေ မရှိကြောင်းလည်း ဤသုတ်ကပင် ဖော်ပြ၏၊ 
### ဝိပဿနာဉာဏ်အမြင်ဖြင့် အရိယမဂ်ကို ရခြင်း
ထို့ပြင် ဤသံယောဂသုတ်လာ အတိဝတ္တတိ လွန်မြောက်၏ ဟူသော စကားကို “”ဟု အဋ္ဌကထာဆရာတော် အနက်ဖွင့်ထား၏၊ မြန်မာလိုသော်ကား “**လွန်မြောက်၏**”ဟု ဆိုရာတွင် ရှေ့နားက “မမွေ့မလျော်”ဟူသော စကားနှင့်အညီ ခွန်အားရှိသော ဝိပဿနာဉာဏ်အမြင်ဖြင့် အရိယမဂ်ကို ရရောက်ခြင်းအားဖြင့် လွန်မြောက်ခြင်း ဖြစ်သည်ဟု ဆိုလိုပေသည်။

ယောကျ်ားဘဝ၌ မပျော်သောယောက်ျားသည် ယောက်ျားဘဝကို လွန်သည်၊ မိန်းမဘဝကို မတွယ်တာသော မိန်းမသည် မိန်းမဘဝကို လွန်သည်ဆိုရာ၌ လွန်ပုံလွန်နည်းကား အရေးကြီး၏၊ ယောကျ်ားဘဝကို မတွယ်တာ မစွဲလမ်းသူအနေဖြင့် ယောကျ်ားဘဝကို လွန်၏ ဆိုသည်ကား မိန်းမဖြစ်သွားသည်ဟု ဆိုလိုသည် မဟုတ်ပေ၊ သို့ဖြစ်လျှင် မည်သို့ လွန်သနည်း၊ အဓိပ္ပာယ်အတွင်းငုပ်နေ၏၊ ထို့ကြောင့် အဋ္ဌကထာဆရာမြတ်က လွန်သည်ဆိုသည်မှာ **အရိယာမဂ်ကို ရသွားခြင်း ဖြစ်သည်**ဟု အနက်မှန်ကို ဝင်ပြီး ဖော်ပေးခြင်း ဖြစ်ပေသည်။

စင်စစ် ဤသံယောဂသုတ်သည် သံသရာဝဋ်အတွင်း၌ လည်တတ်ပုံနှင့် သံသရာဝဋ်မှ ကျွတ်လွတ် ထွက်မြောက်ပုံကို ဖော်ပြသော သုတ်ပေတည်း၊

ဆက်စပ်ဖတ်ရှုရန်
သံယောဂသုတ်နှင့် လူသေလူဖြစ်
 ကိုးကား
ဘိဝရေကန်ပြတိုက်

**ဘိဝရေကန်ပြတိုက်** (琵琶湖博物館, Biwako Hakubutsukan) သည် ဂျပန်နိုင်ငံ၊ ရှိဂစီရင်စုတွင် တည်ရှိသည့် ပြတိုက်တစ်ခု ဖြစ်သည်။ ပြတိုက်ကို ၁၉၉၆ ခုနှစ်တွင် တည်ထောင်ခဲ့သည်။ ပြတိုက်၏ ဆောင်ပုဒ်မှာ "လူသားများနှင့် ကန်များအကြား ဆက်နွယ်မှု" ဖြစ်သည်။ ပြတိုက်တွင် ဘိဝရေကန်၏ သဘာဝတရားနှင့် ယဉ်ကျေးမှုဆိုင်ရာများကို ပြသထားသည်။ ဘိဝရေကန်သည် ဂျပန်နိုင်ငံတွင် သက်တမ်းအရင့်ဆုံး ရေကန်တစ်ခုဖြစ်သည်။

ဘိဝရေကန်ပြတိုက်ရှိ ငါးပြတိုက်သည် ဂျပန်နိုင်ငံရှိ အကြီးဆုံးရေချိုငါးပြတိုက်များတွင် ပါဝင်သည်။ ဘိဝရေကန်ရှိ ကြီးမားသည့် ငါးခူအမျိုးအစားတစ်ခုဖြစ်သည့် Silurus biwaensis သည် ပြတိုက်၏ အမှတ်သင်္ကေတ ဖြ်သည်။ 

## ရုပ်ပုံများ

File:Lake Biwa Museum 20201024 01.jpg
File:Lake Biwa view from LBM.jpg
File:Lake Biwa Museum 20201004 04.jpg
File:滋賀県立琵琶湖博物館水族展示室.jpg
File:Lake Biwa Museum 20201004 14.jpg
File:Lake Biwa Museum 20201024 38.jpg
File:Lake Biwa Museum 20201024 39.jpg
File:Lake Biwa Museum 20201004 07.jpg
File:Oncorhynchus kawamurae by DaijuAzuma.jpg
File:Lake Biwa Museum 20201024 35.jpg
File:Lake Biwa Museum 20201004 02.jpg
File:Marukobune 2.jpg
File:Lake Biwa Museum 20201024 11.jpg
File:Lake Biwa Museum 20201024 08.jpg
File:Lake Biwa Museum 20201024 12.jpg
File:Lake Biwa Museum 20201024 34.jpg
File:Big red sculpin (Procottus major).jpg
File:Lake Biwa Museum 20201004 09.jpg
File:Micro Bar in Lake Biwa Museum.jpg
File:滋賀県立琵琶湖博物館内観.jpg

## ကိုးကား
ကဏ္ဍ:ရှိဂစီရင်စုရှိ  ပြတိုက်များ
အတဂေါ့တောင်

**အတဂေါ့တောင်** (愛宕山, Atago-yama/san) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ အုခယောရပ်ကွက်၏ အနောက်မြောက်ဘက်တွင် တည်ရှိသည့် တောင်တစ်ခု ဖြစ်သည်။ ၉၂၅ မီတာ မြင့်သည်။ တောင်ထိပ်တွင် အတဂေါ့နတ်ကျောင်း ရှိသည်။

## ရုပ်ပုံများ

Image:Atago03.JPG|အတဂေါ့တောင်ရှိ ခုရိုမွန်ဂိတ်
Image:Atago04.JPG|တောင်ထိပ်သို့တက်ရာလမ်းကြောင်း
Image:Atago05.JPG|တောင်ထိပ်ရှိ အတဂေါ့နတ်ကျောင်း
Image:Atago06.JPG|အတဂေါ့တောင်မှမြင်ရသည့် ခဆွတ်ရမြစ်
Image:Atago07.JPG|အတဂေါ့တောင်မှမြင်ရသည့် ကျိုတိုမြို့မြင်ကွင်း
Image:Atago08.JPG|လမ်းညွှန်မှတ်တိုင်တစ်ခု
Image:Atago09.JPG|အတဂေါ့တောင်တွင်တည်ရှိသည့် ဖုဒိုရေတံခွန်
Image:Atago10.JPG|အတဂေါ့တောင်ရှိ ဘာသာရေးဆိုင်ရာပစ္စည်းများ

## ကိုးကား
ကဏ္ဍ:ကျိုတိုစီရင်စုရှိ တောင်များ
အတဂေါ့နတ်ကျောင်း (ကျိုတို)

**အတဂေါ့နတ်ကျောင်း** (愛宕神社, Atago-jinja) သည် ဂျပန်နိုင်ငံ၊ ကျိုတိုမြို့အနောက်မြောက်ဘက်ရှိ အတဂေါ့တောင်တွင် တည်ရှိသည့် ရှင်တိုနတ်ကျောင်းတစ်ခုဖြစ်သည်။ ကျိုတိုမြို့ကို မီးဘေးမှကာကွယ်ပေးသည့် အတဂေါ့ဂွန်းဂန်းနတ်ဘုရားကို ကိုးကွယ်တည်ဆောက်ထားသည့် ကျောင်းတော် ဖြစ်သည်။ ဤကျောင်းတော်သည် ဂျပန်နိုင်ငံတစ်ခုလုံးတွင် တည်ရှိသည့် အရေအတွက် ကိုးရာကျော်သောအတဂေါ့ကျောင်းတော်များ၏ အဓိကကျောင်းတော်လည်း ဖြစ်သည်။

## ပိုမိုဖတ်ရှုရန်
## ပြင်ပလင့်များ
 Atago Jinja homepage

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
ချမ်းမင်း

**ချမ်းမင်း**(; ၁၃၈၀ ခုနှစ် စက်တင်ဘာလ ၆ ရက်(လပြက္ခဒိန် ဩဂုတ်လ ၇ ရက်) ~ ၁၃၈၉ ခုနှစ် ဒီဇင်ဘာလ ၃၁ ရက်(လပြက္ခဒိန် ဒီဇင်ဘာလ ၁၄ ရက်)သည် ဂိုလျော၏ ၃၃ ဦးမြောက် ဘုရင်(နန်းစံနှစ်: ၁၃၈၈ ခုနှစ် လပြက္ခဒိန် ဇွန်လ ၉ ရက် ~ ၁၃၈၉ ခုနှစ် လပြက္ခဒိန် နိုဝင်ဘာလ ၁၅ ရက်နေ့)ဖြစ်သည်။

## ချမ်းမင်း နေရာ၌ သရုပ်ဆောင်ခြင်း 
* 《개국》(KBS ၊ ၁၉၈၃ ၊ သရုပ်ဆောင် : ဂံထယ်ဟို (강태호))
* 《추동궁 마마》 (MBC ၊ ၁၉၈၃ ၊ သရုပ်ဆောင် : ဂင်ဂျယ်ဂံ (김재강)
* 《용의 눈물》(KBS1 ၊ ၁၉၉၆ ~ ၁၉၉၈ ၊ သရုပ်ဆောင် : ယုန်းဒွံဝန်း (윤동원))
* 《신돈》(MBC ၊ ၂၀၀၅ ~ ၂၀၀၆ ၊ သရုပ်ဆောင် : မသိ)
* 《대풍수》(SBS ၊ ၂၀၁၂ ~ ၂၀၁၃ ၊ သရုပ်ဆောင် : ဂင်ဒိုယော့ပ် (김도엽))
* 《정도전》(KBS1 ၊ ၂၀၁၄ ၊ သရုပ်ဆောင် : ဂင်ဂျုန်းဆောင်း (김준성))
* 《육룡이 나르샤》(SBS ၊ ၂၀၁၅ ~ ၂၀၁၆ ၊ ဘရုပ်ဆောင် : ဟွမ်းဂျယ်ဝန်း (황재원))
*《태종 이방원》(KBS1 ၊ ၂၀၂၁ ၊ သရုပ်ဆောင် : ဂီအုန်ယူ (기은유))
ကယားလီအက္ခရာ

**ကယားလီအက္ခရာ** (ကယားလီ: ) သည် တရုတ်-တိဗက်နွယ်ဘာသာစကားမိသားစုဝင် ကရင်နွယ်ဘာသာစကားခွဲမှ ကယားဘာသာစကားများဖြစ်သော အရှေ့ကယားလီနှင့် အနောက်ကယားလီ ဘာသာစကားများ ရေးသားရာတွင် အသုံးပြုသော အက္ခရာများ ဖြစ်သည်။ ယင်းဘာသာစကားများကို ကရင်နီဟုလည်း ခေါ်သည်။ အရှေ့ကယားလီဘာသာစကားကို လူဦးရေ ၂၆,၀၀၀ ခန့်နှင့် အနောက်ကယားလီကို လူဦးရေ ၁၀၀,၀၀၀ ခန့်ပြောဆိုအသုံးပြုကြပြီး အသုံးပြုသူများမှာ မြန်မာနိုင်ငံ ကယားနှင့် ကရင်ပြည်နယ်နှင့် ထိုင်းနိုင်ငံများတွင် နေထိုင်ကြသည်။

## သမိုင်းကြောင်း
ကယားလီစာအရေးအသားစနစ်ကို ၁၉၆၂ ခုနှစ် မတ်လတွင် ထဲဘူးဖဲက ဖန်တီးခဲ့သည်။ ၁၉၅၀ နောက်ပိုင်းတွင် လက်တင်အခြေပြုအရေးအသားများ ပေါ်ပေါက်လာခြင်းကို တုံ့ပြန်သည့်အနေဖြင့် ဖန်တီးခဲ့ခြင်း ဖြစ်သည်။ ယင်းအရေးအသားကို ထိုင်းနိုင်ငံရှိ ဒုက္ခသည်စခန်းများရှိ စာသင်ကျောင်းများတွင် သင်ကြားပေးခဲ့သည်။ ကယားလီအရေးအသားသည် ဗြဟ္မီ အရေးအသားနှင့် ဆက်စပ်မှုရှိကာ စာလုံးများ၊ အသွင်သဏ္ဌာန်များမှာ ဆင်တူသည်။ အနည်းဆုံး အက္ခရာကိုးလုံးခန့်မှာ မြန်မာ အရေးအသားနှင့် ဆက်စပ်နေသည်။

### သရများ
#### Vowels used for loanwords
### Tone markers
### ဗျည်းများ
### ကိန်းဂဏန်းများ
## ယူနီကုဒ်
ကယားလီကို ၂၀၀၈ ခုနှစ် ဧပြီလတွင် ယူနီကုဒ် စံစနစ် ၅.၁ တွင် ထည့်သွင်းခဲ့သည်။ ကယားလီ၏ ယူနီကုဒ်စာလုံးနေရာမှာ U+A900&ndash;U+A92F: ဖြစ်သည်။

## ဆက်စပ်ဖတ်ရှုရန်
*ကယားဘာသာစကားများ
*ကရင်လူမျိုး

## ပြင်ပလင့်ခ်များ
* Page on Omniglot about Kayah Li
* ယူနီကုဒ် ကယားလီ ဇယား
* GNU FreeFont , ကယားလီကို ထောက်ပံ့သော ယူနီကုဒ်ဖောင့်တစ်ခု
* ကယားလီ ဖောင့် အမျိုးမျိုး

## ကိုးကား
* 

ကဏ္ဍ:အက္ခရာများ
ကဏ္ဍ:ကရင်ဘာသာစကားများ
နအိုမိဖုဂျိယာမ

**နအိုမိဖုဂျိယာမ** သည် ဂျပန်အမျိုးသမီးသရုပ်ဆောင်တစ်ဦး ဖြစ်သည်။ သူမသည် ၂၅ ကြိမ်မြောက် ဟိုချိရုပ်ရှင်ဆုပေးပွဲနှင့် ၂၂ ကြိမ်မြောက် ယိုကိုဟားမားရုပ်ရှင်ပွဲတော်တွင် ခအို ((顔, Kao) ဟူသည့် ရုပ်ရှင်ဖြင့် အကောင်းဆုံးအမျိုးသမီးသရုပ်ဆောင်ဆုများ ရရှိခဲ့သည်။

## သရုပ်ဆောင်ခဲ့သည်များ
### ရုပ်ရှင်
* *Zatoichi and the Chess Expert* (1965)
* *Face* (2000)
* *Godzilla Against Mechagodzilla* (2002)
* *Get Up!* (2003)
* *Three for the Road* (2007)
* *Danchi* (2016)

### တီဗွီ
* *Hissatsu Watashinin* (1983)
* *Imo Tako Nankin* (2006–07)

## ရရှိခဲ့သည့်ဆုများ
*Medal with Purple Ribbon (2020)
*Osaka Culture Prize Cultural Transmission Prize (2007)

## ကိုးကား
ကဏ္ဍ:ဂျပန် ရုပ်ရှင်သရုပ်ဆောင်များ
နင်းနဂျိ

**နင်းနဂျိ** (仁和寺, Ninna-ji) သည် ဂျပန်နိုင်ငံ၊ ကျိုတိုမြို့၏ အနောက်ဘက်တွင်တည်ရှိသည့် ရှင်ဂွန်းဗုဒ္ဓဘာသာကျောင်းတော်တစ်ခု ဖြစ်သည်။ ဤကျောင်းတော်ကို အေဒီ ၈၈၈ တွင် ဘုရင်အုဒက စတင်တည်ဆောက်ခဲ့သည်။ နောက်ပိုင်း ၁၇ ရာစုတွင် ကျောင်းတော်ကို ပြန်လည်တည်ဆောက်ခဲ့ကြသည်။ ဤကျောင်းတော်သည် ရှေးဟောင်းကျိုတိုမြို့၏ သမိုင်းဝင်အဆောက်အဦအဖြစ် ယူနက်စကိုကမ္ဘာ့အမွေအနှစ်စာရင်း ဝင်ခဲ့သည်။

## သမိုင်းကြောင်း
နင်းနဂျိကို ဟဲအိအန်ခေတ်ကာလအစောပိုင်းတွင် တည်ဆောက်ခဲ့သည်။ ၈၈၆ ခုနှစ်တွင် ဘုရင်ခိုးခိုးသည် နိရှိယာမဂေါ့ဂန်းဂျိကျောင်းတော်ကို တည်ဆောက်ရန် အမိန့်ပေးခဲ့သည်။ သို့သော်လည်း သူသည် ကျောင်းတော်ပြီးဆုံးသွားသည်အထိ မနေခဲ့ရပေ။ ၈၈၈ ခုနှစ်တွင် ဘုရင်အုဒသည် ကျောင်းတော်ကို ပြီးဆုံးသွားသည်ကို မြင်တွေ့ခဲ့ရသည်။ ကျောင်းတော်၏ အမည်ကိုလည်း "နင်းန" ဟု အမည်ပေးခဲ့သည်။

## ရုပ်ပုံများ

File:Ninnaji Kyoto02s3s4350.jpg|Pagoda
File:Ninnaji Kyoto09n4500.jpg|Kyōzō
File:Mie-do (Founders Hall) At Ninna-ji.JPG|Miei-dō
File:Ninnaji Kyoto25n4592.jpg|Kyūsho-myōjin
File:Ninnaji Kyoto15s4470.jpg|Interior of Shinden
File:Peacock Myōō.jpg|Mahamayuri

## ပြင်ပလင့်များ
* Ninna-ji official website
* Photos of Ninna-ji

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ရောအန်းဂျိ

**ရောအန်းဂျိ** သည် ဂျပန်နိုင်ငံ၊ ကျိုတိုမြို့အနောက်မြောက်ဘက်တွင် တည်ရှိသည့် ဇင်ကျောင်းတော်တစ်ခု ဖြစ်သည်။ ရောအန်းဂျိရှိ ဥယျာဉ်သည် ဂျပန်နိုင်ငံ၏ ဇင်ကျောင်းတော်ပုံစံဥယျာဉ်ဖြစ်ပြီး အကောင်းဆုံးထဲမှ တစ်ခုဖြစ်သည်ဟု သတ်မှတ်ကြသည်။ ကျောင်းတော်နှင့် ဥယျာဉ်များသည် ယူနက်စကို၏ ကမ္ဘာ့ယဉ်ကျေးမှုအမွေအနှစ်များအဖြစ် သတ်မှတ်ခြင်း ခံရသည်။

## ရုပ်ပုံများ

File:Cherry blossom at the rock garden of Ryōan-ji Temple in Kyoto, Japan.jpg|Cherry blossom at the rock garden of Ryōan-ji Temple in Kyoto, Japan
File:Ryoanji rock garden close up.jpg|Close up of the zen garden
File:150207 Ryoan-ji Kyoto Japan23s3.jpg|Kyoyochi Pond, created in the 12th century as a water garden
File:WalkAmidMaples2.jpg|Leaf peeping (*Momiji*)
File:150207 Ryoan-ji Kyoto Japan01s3.jpg|*Sanmon* gate to the temple
File:Ryoanji Bell.jpg|Temple bell at Ryōan-ji
File:Ryoanji Temple - Kuri Main Building Interior.jpg|Interior of the *Hojo*, the main temple building
File:Ryoan-ji 03.jpg|*Daisugi* trees at the gardens
File:Ryuanji snow2.jpg|The garden outside the teahouse (winter)
File:Lake outside Ryoan-ji Temple.jpg|Lake and bridge outside the main buildings of the central unit (summer)

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ကျိုတိုဆေးဝါးတက္ကသိုလ်

**ကျိုတိုဆေးဝါးတက္ကသိုလ်** (京都薬科大学, Kyoto yakka daigaku)သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။ ကျောင်းကို ၁၈၈၄ ခုနှစ်တွင် တည်ထောင်ခဲ့သည်။ ၁၉၄၉ ခုနှစ်တွင် တက္ကသိုလ်တစ်ခုအဖြစ် အသိအမှတ်ပြုခံခဲ့ရသည်။ ကျောင်းတွင် ဆေးဝါးဆိုင်ရာသိပ္ပံပညာရှင်များကို လေ့ကျင့်သင်ကြားပေးသည့်အတွက် ဆေးဝါးနှင့်သက်ဆိုင်ရာနယ်ပယ်တွင် သုတေသနဆိုင်ရာကျွမ်းကျင်အဆင့်ရှိကြသည်။ ကျိုတိုဆေးဝါးတက္ကသိုလ်သည် နယ်ပယ်များစွာအတွက်လည်း ဓာတ်ခွဲခန်းများ ရှိသည်။ ဓာတ်ခွဲခန်းတစ်ခုစီတွင် အဖွဲ့ဝင် ၁၀ ဦးခန့်ရှိပြီး ၎င်းတို့၏ သက်ဆိုင်ရာသုတေသနများကို အာရုံစိုက်ကာ လုပ်နိုင်ကြသည်။ ကျောင်းသားများသည်လည်း ၎င်းတို့နှင့်သက်ဆိုင်သည့် ဆေးဝါးဆိုင်ရာဘာသာရပ်များအတွက် သုတေသနများကို ပြုလုပ်ကြရသည်။

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
နန်းတန်းမြို့၊ ကျိုတို

**နန်းတန်းမြို့** (南丹市, Nantan-shi) သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် မြို့တစ်မြို့ ဖြစ်သည်။ ၂၀၂၂ ခုနှစ်၊ မေလ ၁ ရက်နေ့တွင် မြို့ရှိလူဦးရေသည် ခန်းမှန်းခြေ ၃၀,၇၄၄ ဦး၊ အိမ်ထောင်စု ၁၄၄၀၆ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၅၀ ဦး (တစ်စတုရန်းမိုင်လျှင် ၁၃၀ ဦး) ဖြစ်သည်။ မြို့၏ ဧရိယာမှာ ၆၁၆.၄၀ စတုရန်းကီလိုမီတာ (၂၃၇.၉၉ စတုရန်းမိုင်) ရှိသည်။

## ပထဝီသွင်ပြင်
နန်းတန်းမြို့သည် ကျိုတိုစီရင်စု၏ အလယ်ပိုင်းဖြစ်သည့် တမ်းဘဒေသ၏ တောင်ဘက်ပိုင်းတွင် တည်ရှိသည်။

### အနီးအနားရှိမြို့များ
ကျိုတိုစီရင်စု
*ကျိုတိုမြို့
*အယဘဲမြို့
*ခမဲအိုခမြို့
*ခယောတမ်းဘမြို့

ဖုခုအိစီရင်စု
*အိုးအိမြို့

ရှိဂစီရင်စု
*တခရှိမမြို့

အိုဆာကာစီရင်စု
*နိုဆဲမြို့

ဟယောဂေါ့စီရင်စု
*တမ်းဘ - ဆဆယာမမြို့

## ရာသီဥတု
နန်းတန်းမြို့သည် စိုထိုင်းသည့် ရာသီဥတု ရှိသည်။ စိုစွတ်သည့် နွေရာသီနှင့် နှင်းထူကာ အေးမြသည့်ဆောင်းရာသီ ရှိသည်။ နှစ်ပတ်လည် ပျမ်းမျှအပူချိန်သည် ၁၃.၀ ဒီဂရီစင်တီဂရိတ် (၅၅.၄ ဒီဂရီဖာရင်ဟိုက်) ရှိသည်။ နှစ်ပတ်လည် ပျှမ်းမျှမိုးရေချိန်သည် ၁၈၀၈.၃ မီလီမီတာ (၇၁.၁၉ လက်မ) ရှိပြီး ဇူလိုင်လသည် အစိုစွတ်ဆုံးလ ဖြစ်သည်။ အပူချိန်များသည် ဩဂုတ်လတွင် အမြင့်ဆုံးဖြစ်ပြီး ၂၅.၂ ဒီဂရီစင်တီဂရိတ်ပတ်ဝန်းကျင် (၇၇.၄ ဒီဂရီဖာရင်ဟိုက်) ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး ၁.၇ ဒီဂရီစင်တီဂရိတ် (၃၅.၁ ဒီဂရီဖာရင်ဟိုက်) ပတ်ဝန်းကျင် ရှိသည်။ မှတ်တမ်းများအရ အနိမ့်ဆုံးအပူချိန်သည် အနှုတ် ၁၁.၈ ဒီဂရီ စင်တီဂရိတ် (၁၀.၈ ဒီဂရီဖာရင်ဟိုက်) ဖြစ်ပြီး ၁၉၈၁ ခုနှစ်၊ ဖေဖော်ဝါရီလ ၂၈ ရက်နေ့တွင် ရောက်ရှိခဲ့သည့် အပူချိန် ဖြစ်သည်။

## ခရီးသွားနေရာများ
နန်းတန်မြို့၏ ခရီးသွားနေရာများတွင် ရုရိခဲစီရင်စုသဘာဝပန်းခြံနှင့် မိယာမခယဘုခိနိုဆတို (Miyama Kayabuki-no-Sato) တို့ ပါဝင်သည်။ မိယာမခယဘုခိနိုဆတိုသည် သစ်သားအိမ်ကလေးများနှင့် ဂျပန်တို့၏ ခယဘုခိဟု ခေါ်သည့် အမိုးများပါဝင်သည့် အိမ်ကလေးများ တည်ရှိသည်။ 

## ထင်ရှားသည့် ပုဂ္ဂိုလ်များ
*Shigeru Miyamoto –  Mario နှင့် The Legend of Zelda တို့၏ ဖန်တီးသူနှင့် ဗီဒီယိုဂိမ်းဒီဇိုင်နာ
*Bonnie Pink – အဆိုတော်နှင့် သီချင်းရေးဆရာ
*Makoto Fujita – သရုပ်ဆောင်
*Hiromu Nonaka – နိုင်ငံရေးသမား
*Yoshimi Tanaka – နိုင်ငံရေးသမား
*Yasuhiro Nakagawa – နိုင်ငံရေးသမား

## ပြင်ပလင့်များ
*
*Nantan City official website  (some English)

## ကိုးကား
ကဏ္ဍ:ကျိုတိုစီရင်စုရှိ မြို့များ
သမ္ပယုတ်တရား

* (၁) ယှဉ်သော။  
* (၂) ပြွမ်း-ရောပြွမ်း-ရောနှော-သော။  
* (၃) အညီအညွတ် ဧကုပ္ပါဒတာ အစရှိကုန်သော အပြားတို့ဖြင့်ယှဉ်သော။  
* (၄) အတူတကွ ဧကုပ္ပါဒတာ အစရှိကုန်သော အပြားတို့ဖြင့်ယှဉ်သော။  
* (၅) ကောင်းစွာ ဧကုပ္ပါဒတာအစရှိကုန်သော အပြားတို့ဖြင့် ယှဉ်သော။  
* (၆) ပေါင်းဆုံ-တွေ့ကြုံ-အတူတကွ နေရသော၊  
* (၇) သမ္ပယုတ္တ-သဒ္ဒါ။ 
ဆက်စပ်ဖတ်ရှုရန်
သမ္ပယုတ္တပစ္စည်း
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဘုရင်မ

[thumb|[ဒုတိယ အယ်လီဇဘက်|အယ်လီဇဘက် ၂သည် ၁၉၅၂ ခုနှစ်မှ ၂၀၂၂ ခုနှစ်အထိ ဗြိတိန်နိုင်ငံကို အုပ်စိုးသော ဘုရင်မ အဖြစ် ကမ္ဘာ့သမိုင်းတွင် နန်းသက် အရှည်ကြာဆုံး ဘုရင်မဖြစ်သည်။]]

**ဘုရင်မ**()သည် ဘုရင့်နိုင်ငံတော် တစ်ခုတွင် အမျိုးသမီးဖြစ်သော ဘုရင်ကို ဆိုလိုသည်။
မွန်ထရီအိုလ် နောက်ဆက်တွဲစာချုပ်

**မွန်ထရီအိုလ် နောက်ဆက်တွဲစာချုပ်**()သည် အိုဇုန်းလွှာကို ပျက်စီးစေသော ကလိုရိုဖလိုရိုကာဗွန်(CFCl)၏ ထုတ်လုပ်မှုနှင့် အသုံးပြုမှုကို ထိန်းချုပ်ရန် ရည်ရွယ်၍ ချုပ်ဆိုခဲ့သော သဘောတူညီချက် စာချုပ်ဖြစ်သည်။

တရားဝင်အမည်မှာ 'အိုဇုန်းလွှာကို ပျက်စီးစေသော အရာဝတ္ထုများဆိုင်ရာ မွန်ထရီအိုလ် နောက်ဆက်တွဲစာချုပ်'()ဖြစ်ပြီး အိုဇုန်းလွှာကို ကာကွယ်ရန် အပြည်ပြည်ဆိုင်ရာ သဘောတူစာချုပ်ကို ရည်ညွှန်းသည်။ ဤ စာချုပ်သည် ၁၉၈၉ ခုနှစ် ဇန်နဝါရီလတွင် အာဏာတည်လာခဲ့သည်။

## အခြားရှုရန် 
#
* အပြည်ပြည်ဆိုင်ရာ အိုဇုန်းလွှာထိန်းသိမ်းရေးနေ့
ဖျောင်းအန်းတောင်တိုင်း

**ဖျောင်းအန်းတောင်တိုင်း**()သည် မြောက်ကိုရီးယားနိုင်ငံ အနောက်အလယ်ပိုင်းရှိ တိုင်း တစ်ခု ဖြစ်သည်။

ဖျောင်းအန်းတောင်တိုင်းရုံး၏ တည်နေရာမှာ ဖျောင်းဆောင်းမြို့ဖြစ်သည်။
## တက္ကသိုလ် 
* ဆူ့ဂ်ချောန်စိုက်ပျိုးရေးတက္ကသိုလ်
* ရီဂွာတက္ကသိုလ်

## အခြားရှုရန် 
* မြောက်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ
* တောင်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ

## ပြင်ပလင့်များ 
* 평안남도
ကဏ္ဍ:မြောက်ကိုရီးယားနိုင်ငံ၏ တိုင်း
ကျိုတိုတချိဘနတက္ကသိုလ်

**ကျိုတိုတချိဘနတက္ကသိုလ်** (京都橘大学, Kyōto Tachibana Daigaku) သည် ဂျပန်နိင်ငံ၊ ကျိုတိုမြို့၊ ယာမရှိနရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။

တက္ကသိုလ်ကို ၁၉၆၇ ခုနှစ်တွင် အမျိုးသမီးများအတွက် တည်ထောင်ခဲ့သည်။ တက္ကသိုလ်၏ ဆောင်ပုဒ်မှာ "လွတ်လပ်သည့် အမျိုးသမီးများကို အားပေးရန်နှင့် ပြုစုပျိုးထောင်ရန်" ဖြစ်သည်။

## ပညာရေးဌာနများ
### Faculties
*Faculty of English and Global Communication
*Faculty of Humanities
*Faculty of Human Development and Education
*Faculty of Comprehensive Psychology
*Faculty of Economics
*Faculty of Business Administration
*Faculty of Engineering
*Faculty of Nursing
*Faculty of Health Sciences

### Graduate Schools
*Graduate School of Humanities
*Graduate School of Contemporary Business
*Graduate School of Nursing
*Graduate School of Health Sciences

## ပြင်ပလင့်များ
* Kyoto Tachibana University Website (English version)

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
တာရာ

မြန်မာ့အစဉ်အလာ နက္ခတ်ပညာတွင် ကြယ်ပုံများကို ရာသီ၊ နက္ခတ်၊ တာရာများ ဟူ၍ ခွဲခြားထားသည်။ ရာသီရုပ် ၁၂ ရုပ်၊ နက္ခတ်၂၇ မှ တပါးသောကြယ်များကို တာရာများအဖြစ် ရုပ်ပုံဖော်ခဲ့ကြသည်။ ကောင်းကင်အီကွေတာဝန်းကျင်ကို မဇ္ဈေဟုခေါ်သည်။ ရာသီနှင့် နက္ခတ်များသည် မဇ္ဈေအတွင်းတွင် ရှိကြသည်။ မဇ္ဈေနှင့် မြောက်ဘက်ကောင်းကင်ဝန်ရိုးစွန်းအကြားကို အန္တောဟုခေါ်သည်။ မဇ္ဈေမှတောင်ဘက်ပိုင်းကို ဗာဟိဟုခေါ်သည်။ (မဇ္ဈေ= အလယ်၊ အန္တော= အတွင်း၊ ဗာဟီ= ပြင်ပ) မဇ္ဈေ၏ မြောက်ဘက်ကောင်းကင်ရှိ တာရာများကို အတွင်းတာရာများဟုခေါ်ပြီး တောင်ဘက်ပိုင်းရှိ တာရာများကို အပြင်တာရာများဟုခေါ်သည်။

## အတွင်းတာရာကြီး ၉ လုံး
#ကျီးတာရာ
#ဟင်္သာတာရာ
#ပုဇွန်တာရာ
#ချိန်ခွင်တာရာ
#ဆံကျင်တာရာ
#တံငါတာရာ
#ဆင်တာရာ
#မြင်းတာရာ
#ဗျိုင်းတာရာ

## အပြင်တာရာ ၂၈ လုံး
အပြင်တာရာ ၂၈ လုံးကို အရပ်မျက်နှာ ၄ ပါးနှင့် ခွဲခြားပြဆိုထားသည်။

### တောင်မျက်နှာ တာရာ ၉ လုံး
#အာဏီတာရာ
#ဖုသျှ
#သင်္ခ
#စတုက
#ယောတ္တ
#တရောတ္တ
#ပေါစိကိ (ပေါစောကိ)
#ဘဂတ္တ
#ဘဒ္ဒက

### အရှေ့မျက်နှာ တာရာ ၆ လုံး
#ဇဋကတာရာ
#ပဉ္စ (ပဉ္စက)
#နေရမ္မ
#ပါသာဒ
#သျှူန
#ပကာသ

### မြောက်မျက်နှ တာရာ ၆ လုံး
#ဒါရုတာရာ
#တာလိ
#ဖုသတ္တ
#ဧကသိတ္ထက
#တြိဂုဏ
#ရူပ

### အနောက်မျက်နှာ တာရာ ၇ လုံး
#ပဉ္စက (ပညာသ)
#ဥတ္တရ
#ဇာရက
#ကောဗျာဂတိ
#သရိဒ္ဒက (ဒရိဒ္ဒ)
#သရိဒ္ဒဇ
#ဝါနရိ

## အလွတ်တာရာ ၉၄ လုံး
"အလွတ်တရာတို့သည် အရေအတွက် အပြီးမထား၊ များသောအပြား ရှိကုန်၏။" ဟု မင်းတိုင်ပင်အမတ်ကြီး မဟာဓမ္မသင်္ကြံရေးသားစီရင်သော "နေမိတ္တဝိဇ္ဇာကျမ်း"တွင် မိန့်ဆိုထားသည်။

#ပဒုမ
#ပဉ္စရူ
#ပဉ္စရူပ
#ပဉ္စလိ
#ဟတ္ထ
#ဝတီ
#ယဟု
#စုတိ
#ကုက္ကုဋ
#စုတ္တ
#သိက္က
#ယတ္ထ
#သရုန်
#အာကိန်
#သူရ
#မာန
#မာနနိ
#အာဏိက
#ရောဟိတ
#လာဘညနိ
#သံယုတတာရာ
#မဏိက
#စိတ္တ
#သူလက
#သောဘ
#ကေဝဋ္ဋ
#ဘေရီ
#ပါတိ (ဗလာ)
#သန္တ
#အာချိန်
#မိဂသိင်္ဂ
#သုဘ
#ကုက္ကုဋကဏ္ဌ
#သံဝတိ
#ဘာရဝိ
#သံကိယ
#အလုတ္တ
#မာသု
#လောရ
#ဗျာရု
#သံကာယ
#အဘိန္တိက
#စိတ္တဂူ
#လောဟိ (ကောလိ)
#စာရိ (ခရိ)
#ပါသရိ
#အတ္တပိ
#နိဗ္ဗာန
#အစော
#သုဒ္ဓက
#ဖုသန္တ
#ရေတေဂလ
#အာယုတလိန
#ပါသလိ
#ဒုမလိ
#သာတုလ
#ဘဝတုသံ
#သာတုလ (သတလ)
#ပုဏ္ဏိက
#ကသာလိ
#ပသုယုသ
#မာနိက
#မတ
#ပုပ္ပဇလ
#ဝလ္လိက
#သမ္ပတ္တိ
#ထမ္ဘ
#ဝိစိရိစ္စ (ဝိရိစ္စ)
#မူလ
#အာယ
#သံလိန္ဒ (သံလိန္တ)
#ဂဏ္ဍုပ္ပါဒ
#သံချူ
#အတိပါဂုဏ
#သုကရ
#အတိစ္စ
#သရ
#ဥဒ္ဓိဘင်္ဂ
#ကာတ
#အသုတ
#ဃရ
#သာလပန္တိ
#ပုပ္ဖတ္တိ
#ကူလ (တူလ)
#ပါရိ
#ဂဝိသ
#သာလမ္မပ္ပံ
#မာလိက
#သာလိန္ဒ (သာလိန္တ)
#ဗာလ (ဗလ)
#သင်္ခပိ (သခါပိ)
#ပါလိက (ဖာလိက)
#ဗာလိန (ပါလိန်)
#သုက

## အကိုးအကား
ဆယ့်နှစ်လရာသီပြ ကြယ်တာရာပုံများ။ အရှင်သဒ္ဓိယ နှင့် ကိုလူသောင်(ရေတပ်)။ ဒုကြိမ်၊ ဒီဇင်ဘာ ၂၀၁၀။ သာသနာရေးဦးစီးဌာန၊ ကမ္ဘာအေးပုံနှိပ်တိုက်။ ရန်ကုန်။

ကဏ္ဍ:နက္ခတ္တဗေဒ
သမ္ပဋိစ္ဆိုင်း

သမ္ပဋိစ္ဆိင်းစိတ်၊ ပဉ္စဝိညာဏ်သည်ယူအပ်ပြီးသော အာရုံကို ခံယူတတ်သောစိတ်။   
ဆက်စပ်ဖတ်ရှုရန်

 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
မန္ဓာတ်စကြာမင်း

မန္ဓာတ်မင်း၊ မန္ဓာတ်စကြာမင်း။ (ယင်း မင်းတရားကြီးသည် ၄-ကျွန်းလုံးကို အစိုးရသူဖြစ်သည်။  ကာမဂုဏ် ခံစားသူတို့တွင် မန္ဓာတ်မင်းသည် အမြတ်ဆုံး အသာလွန်ဆုံးဖြစ်၏၊ 
### ဆွေစဉ်မျိုးဆက်
ကမ္ဘာဦးကာလ၌ မဟာသမ္မတမင်းသည် ရှေးဦးစွာ မင်းဖြစ်လာသူတည်း။ မဟာသမ္မတမင်း၏ သားကား ရောဇ၊ ရောဇမင်း၏ သားကား ဝရရောဇ၊ ဝရရော” မင်း၏သားကား ကလျာဏ၊ ကလျာဏမင်း၏ သားကား ဝရကလျာဏ၊ ဝရကလျာဏမင်း၏ သားကား မန္ဓာတ်မင်း ဖြစ်သည်၊ ထို့ကြောင့် မန္ဓာတ်မင်းသည် မဟာသမ္မတမင်းမှ စ၍ ရေတွက်လျှင် ၆-ဆက်မြောက် မင်းဖြစ်၏။  ဝရကလျာဏ၏ သားကား ဥပေါသထ၊ ဥပေါသထ၏ သားကား ဝရဥပေါသထ၊ ဝရဥပေါသထ၏ သားကား မန္ဓာတ်မင်းဟု ဇာတ် အဋ္ဌကထာ ၌ ဆို၍ ဥပေါသထ၏သားကား မန္ဓာတ်မင်းဟု ၌ ဆိုထားပြန်သည်။ ထို့ကြောင့် ဇာတ်အဋ္ဌကထာတို့အလို မန္ဓာတ်မင်းသည် မဟာသမ္မတမင်းမှ စ၍ ရေတွက်လျှင် ၈-ဆက်မြောက် ၇-ဆက်မြောက် မင်းဖြစ်သည်ဟု ယူရမည်။ 
### ဂုဏ်ရည်နှင့် သက်တမ်း
မန္ဓာတ်မင်းသည် ရတနာ ၇-ပါး တန်ခိုး ၄-ပါးတို့နှင့် ပြည့်စုံသူဖြစ်၏၊ ယင်းမင်းတရားကြီး၏ လက်ဝဲလက်ကို ခွေ၍ လက်ျာလက်ဖြင့် လက်ခမောင်း (= လက်ပန်းပေါင်း) ခတ်တီး လိုက်လျှင် ပုဆစ်ဒူးပမာဏရှိသည့် ရတနာမိုးကို ရွာချစေနိုင်၏။ ပထမ ၈၄၀၀၀-နှစ်တို့ ပတ်လုံး မင်းသားငယ် အဖြစ်ဖြင့်လည်းကောင်း ဒုတိယ ၈၄၀၀၀-နှစ်တို့ပတ်လုံး အိမ်ရှေ့မင်း အဖြစ်ဖြင့်လည်းကောင်း တတိယ ၈၄၀၀၀-နှစ်တို့ပတ်လုံး စကြာမင်းအဖြစ်ဖြင့် လည်းကောင်း အဆင့်ဆင့် စည်းစိမ်ခံစားရသူ ဖြစ်သည်၊ 
### မရောင့်ရဲနိုင်သော ကာမဂုဏ်
ယင်းမင်းတရားကြီးသည် လူ့ ပြည် ကာမဂုဏ်များကို မရောင့်ရဲနိုင်သည့်အတွက် ပရိသတ်နှင့် တကွ စတုမဟာရာဇ်နတ်ပြည်သို့ တက်ရောက်၍ လူအဖြစ်ဖြင့် ကာမဂုဏ်ကို ခံစားသည်၊ ထိုမျှဖြင့် မရောင့်ရဲနိုင် ပြန်ရကား တာဝတိံသာ နတ်ပြည်သို့ တက်ရောက်ကာ သိကြားမင်း ၃၆-ယောက်တိုင်အောင် နတ်ပြည်ထက်ဝက်ကို လူအဖြစ်ဖြင့် ကာမဂုဏ် ယင်း ခံစားသည်။ တို့၌ကား တာဝတိံသာနတ်ပြည်၌ လူအသွင်ပျောက်၍ နတ်ဘဝဖြင့် စည်းစိမ် ခံစားသည်ဟု ဆို၏။) 

ထိုမျှဖြင့် မတင်းတိမ် မရောင့်ရဲနိုင်ရကား သိကြားမင်းကို သတ်၍ တာဝတိံသာတပြည်လုံး အုပ်ချုပ်မင်းလုပ်ရန် ကြံစည်နေစဉ် လူ့ပြည်ရှိ ဥယျာဉ်တော်၌ လျှောကျသက်ဆင်းရသည်၊ ထိုဥယျာဉ်တော်၌ သေရာ ညောင်စောင်းတွင် လဲလျောင်းနေစဉ် “အမတ်တို့နတ်ပြည် ၂-ရပ်လုံးကို နှစ်ပေါင်း များစွာ အုပ်စိုး၍ ကာမဂုဏ်စည်းစိမ်များကို ခံစားရသော်လည်း မင်းကြီး၌ ဖြစ်ပေါ်လာသော တဏှာ၏အလိုကို မပြည့်စုံစေမူ၍သာလျှင် သေလွန်ရ၏ဟု ပြောဆိုရစ်ကြလေ”ဟုမှာ ထားသွန်သင်လျက် နတ်ရွာစံလွန်ရလေသည်။ တဏှာ၏ အလိုကို ရုပ်ဝတ္ထုဖြင့် မဖြည့်စွမ်းနိုင်ကြောင်း မန္ဓာတုဇာတ်ဖြင့် သင်ခန်းစာပေး နေ၏။ 

ဆက်စပ်ဖတ်ရှုရန်
စကြဝတေးမင်း
 ကိုးကား
ဆဂနိုအထက်တန်းကျောင်း

**ဆဂနိုအထက်တန်းကျောင်း** (嵯峨野高等学校)  သည် ဂျပန်နိုင်ငံ၏ ပညာရေးဝန်ကြီးဌာနက အဆင့်မြင့်သိပ္ပံပညာများသင်ကြားပေးသည့် အထက်တန်းကျောင်းဟု သတ်မှတ်ခြင်းခံထားရသည့် ကျောင်းတစ်ခု ဖြစ်သည်။

## သမိုင်းကြောင်း
*၁၉၄၁ - ဆဂနိုအမျိုးသမီးအထက်တန်းကျောင်းကို တည်ထောင်ခဲ့သည်။
*၁၉၅၀ - ဆဂနိုအထက်တန်းကျောင်းအဖြစ် ပြန်လည်ပြင်ဆင်ဖွဲ့စည်းခဲ့သည်။
*၁၉၉၆ - ကျိုတို COSMOS သင်တန်းများကို စတင်ခဲ့ပြီး ကျောင်း၏ သင်ရိုးညွှန်းတမ်းတွင် ထည့်သွင်းခဲ့သည်။
*၂၀၁၀ - ကျောင်း၏ နှစ် ၇၀ ပြည့်မြောက်သည့်နှစ် ဖြစ်ခဲ့သည်။
*၂၀၁၂ - ပညာရေးဝန်ကြီးဌာနက ဆဂနိုကျောင်းကို အဆင့်မြင့်သိပ္ပံညာအထက်တန်းကျောင်းတစ်ခုအဖြစ် သတ်မှတ်ခဲ့သည်။

## ပြင်ပလင့်များ
*

## ကိုးကား
ကဏ္ဍ:ကျိုတိုစီရင်စုရှိ အထက်တန်းကျောင်းများ
မြောက်ပိုင်း ၅ တိုင်း

**မြောက်ပိုင်း ၅ တိုင်း**()ဟူသည် တောင်ကိုရီးယား အစိုးရပိုင်မှ မြောက်ကိုရီးယား နယ်မြေအတွင်း ရောက်ရှိသွားသည့် "ပြန်လည်ထူထောင်ရေး"(ကိုရီးယားအစိုးရ၏ တရားဝင် အုပ်ချုပ်မှုသို့ ရောက်ရှိရေး) ယခုထိ မအောင်မြင်သေးသော ဟွမ်းဟယ်တောင်တိုင်း・ဖျောင်းအန်းတောင်တိုင်း・ဖျောင်းအန်းမြောက်တိုင်း・ဟမ်းဂယောင်းမြောက်တိုင်း・ဟမ်းဂယောင်းတောင်တိုင်း(၁၉၄၅ ခုနှစ် ဩဂုတ်လ ၁၅ ရက် အုပ်ချုပ်ရေး နယ်မြေဒေသအတိုင်း)တို့ကို ရည်ညွှန်းသည့် အမည် ဖြစ်သည်။

## သင်္ကေတများ 
### မြောက်ပိုင်း ၅ တိုင်း ကော်မတီ 

ဖိုင်:Former flag of the Committee of the Five Provinces of North Korea.svg|မြောက်ပိုင်း ၅ တိုင်း ကော်မတီ အလံ (၁၉၄၉ ~ ၂၀၁၆)
ဖိုင်:Former emblem of the Committee for the Five Northern Korean Provinces.svg|မြောက်ပိုင်း ၅ တိုင်း ကော်မတီ လိုဂို (၁၉၄၉ ~ ၂၀၁၆)
ဖိုင်:Flag of the Committee for the Five Northern Korean Provinces.svg|မြောက်ပိုင်း ၅ တိုင်း ကော်မတီ အလံ (၂၀၁၆ ~ )
ဖိုင်:Emblem of the Committee for the Five Northern Korean Provinces.svg|မြောက်ပိုင်း ၅ တိုင်း ကော်မတီ လိုဂို (၂၀၁၆ ~ )

### မြောက်ပိုင်း ၅ တိုင်း 

File:Flag of Hamgyŏng-pukto (ROK).svg|ဟမ်းဂယောင်းမြောက်တိုင်း အလံ
File:Flag of Hamgyŏng-namdo (ROK).svg|ဟမ်းဂယောင်းတောင်တိုင်း အလံ
File:Flag of Hwanghae Province (ROK).svg|ဟွမ်းဟယ်တိုင်း အလံ
File:Flag of P'yŏngan-pukto (ROK).svg|ဖျောင်းအန်းမြောက်တိုင်း အလံ
File:Flag of P'yŏngan-namdo (ROK).svg|ဖျောင်းအန်းတောင်တိုင်း အလံ
File:Flag of North Pyeongan Province (ROK, 1949–2019).svg|ဖျောင်းအန်းမြောက်တိုင်း အလံ (၁၉၄၉ ~ ၂၀၁၉)

## အခြားရှုရန် 
* တောင်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ
* မြောက်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ

## မှတ်စု
ဓမ္မပါလီထေရီမ

ဓမ္မပါလီထေရီမသည် သီဟိုဠ်သာသနာပြု အရှင်မဟာမဟိန္ဒ၏နှစ်မ ရဟန္တာ သံဃမိတ္တာထေရီမ၏ ဥပဇ္ဈာယ် ဖြစ်သည်။  
ဆက်စပ်ဖတ်ရှုရန်

 ကိုးကား
ဓမ္မပါလထေရ်

သာသနာ့၌ ထင်ရှားသော ဓမ္မပါလထေရ် နှစ်ပါး ရှိပါသည်။

(၁) အဘိညာဉ် ၆-ပါးပိုင်ရှင် အရှင်ဓမ္မပါလထေရ်။ (ယင်းသည် ဘဝထိုထို၌ ကုသိုလ်ကောင်းမှုကို ဆည်းပူးခဲ့သူပေတည်း။ အတ္ထဒဿီဘုရားရှင် လက်ထက် အတ္ထဒဿီ ဘုရားရှင်အား ညောင်ကြပ်သီးလှူခဲ့ဘူးသော ကောင်းမှုကြောင့် ဤ ဘုရားရှင်လက်ထက်တွင် အရှင်ဓမ္မပါလထေရ်အမည်ဖြင့် အဘိညာဉ် ၆-ပါး ပိုင်ရှင် ရဟန္တာ ဖြစ်လာသည်။)  

(၂) ဗဒရတိတ္ထကျောင်း နေ အဋ္ဌကထာ, ဋီကာကျမ်းပြု အရှင်ဓမ္မပါလထေရ်။ (ယင်းသည် A.D. ၅-ရာစု ကုန်ခါနီး ၆-ရာစု သို့မဟုတ် A.D. ၁၀-ရာစုတွင် ပေါ် ထွန်းခဲ့သည်၊ အိန္ဒိယတောင်ပိုင်း ကဉ္ဇိပူရမြို့ ဇာတိ ဖြစ်သည်၊ သီဟိုဠ်ကျွန်း အနုရာဓမြို့ မဟာဝိဟာရကျောင်းတိုက်၌ ပညာသင်ကြားပြီး အိန္ဒိယ တောင်ပိုင်း တန်ဂျိုမြို့ အရှေ့ဖက် ၃၅-မိုင်ကွာ နာဂပဋ္ဋမြို့ ဓမ္မာသောကမင်းကြီး၏ ကောင်းမှုတော် ရှေး ဟောင်းကျောင်းတိုက်ဖြစ်သည့် ဗဒရတိတ္ထ ကျောင်းတိုက် (ဆီးပင်ဆိပ်ကျောင်းတိုက်)၌ ကြာမြင့်စွာ သီတင်း သုံးတော် မူခဲ့သည်။ 
### ပြုစုခဲ့သော ကျမ်းများ
ဥဒါနဋ္ဌကထာ, ဣတိဝုတ္တကဋ္ဌကထာ, ဝိမာနဝတ္ထုအဋ္ဌကထာ, ပေတဝတ္ထုအဋ္ဌကထာ, ထေရဂါထာအဋ္ဌကထာ, ထေရီဂါထာအဋ္ဌကထာ, စရိယာပိဋကအဋ္ဌကထာ, နေတ္တိအဋ္ဌကထာ, ဝိသုဒ္ဓိမဂ္ဂမဟာဋီကာ, ဒီဃနိကာယဋီကာ, မဇ္ဈိမနိကာယဋီကာ, သံယုတ္တနိကာယဋီကာ, အင်္ဂုတ္တရနိကာယဋီကာ (မပြီးဆုံး), နေတ္တိဋီကာ, အဘိဓမ္မာ အနုဋီကာတို့ကိုလည်း ပြုစုတော်မူခဲ့သည်။ အကျယ် ဝိသုတာ။ ၄၂-၅၀။ D.P. P.L.C., သီဟိုဠ် ပါဠိသာဟိတျ-တို့ ကြည့်။) 

ဆက်စပ်ဖတ်ရှုရန်

 ကိုးကား 

ကဏ္ဍ:ရဟန္တာများ
ဓမ္မပါလိတထေရ်

အရှင်ဓမ္မပါလိတထေရ်၊ (ယင်းသည် B.E. ၃၀၀-မှ ၄၀၀-အတွင်း လောက်က သီဟိုဠ်သာသနာဆက်တွင် ထင်ရှားသည့် မထေရ်မြတ် ဖြစ်သည်၊ အရှင်စူဠနာဂထေရ်၏ တပည့် ဖြစ်သည်၊ သီဟိုဠ်ကျွန်း တောင်ပိုင်း ရောဟဏဇနပုဒ်၌ အမြဲသီတင်းသုံးတော် မူခဲ့သည်။)  
ဆက်စပ်ဖတ်ရှုရန်

 ကိုးကား
သံဃမိတ္တာထေရီ

ပါဋလိပုတ်ပြည့်ရှင် အသောကမင်းကြီး၏ သမီးတော် သံဃမိတ္တာမင်းသမီး။  သံဃမိတ္တာ ထေရီမ ဖြစ်သည်။
### မင်းသမီးဘဝ
သံဃမိတ္တာမင်းသမီးသည် ဇမ္ဗူဒိပ်ကျွန်း အလုံးကို အစိုးရသော အသောကမင်းကြီးနှင့် ဝေဋိသ (ဝေဋိသဂိရိ)  မိဖုယားတို့မှ ဖွားမြင်သည့် နှစ်ယောက် မြောက် သမီးတော်ဖြစ်သည်။  သူမသည် အရွယ်ရောက်သောအခါ မိမိမောင်ဝမ်းကွဲ အဂ္ဂိဗြဟ္မာမင်းသားနှင့် လက်ထပ်ထိမ်းမြား၍ သားတစ် ယောက်ကို ဖွားမြင်ရရှိခဲ့သည်၊ သား၏ အမည်ကား မထင်ရှားပေ။ ခင်ပွန်းဖြစ်သူ အဂ္ဂိဗြဟ္မာမင်းသားကား အသောကမင်းကြီး အဘိသိက်ခံယူပြီးနောက် ၄-နှစ်မြောက်သောအခါ သံဃမိတ္တာ၏ ဘထွေးတော် အိမ်ရှေ့ မင်းသားတိဿနှင့်အတူ ရဟန်းပြုသွားခဲ့သည်။ အသောကမင်းကြီးက ဇမ္ဗူဒိပ်ကျွန်း ၈၄၀၀၀-သောမြို့တို့၌ တစ်မြို့လျှင် တစ်ကျောင်းစီအားဖြင့် စေတီတော် ၈၄၀၀၀-နှင့် တကွ ၈၄၀၀၀-သော ကျောင်းတို့ကို ဆောက်လုပ်ပြီးနောက် ထိုကျောင်းတို့ကို ရေစက်ချ လှူဒါန်းသည့် ကျောင်းလွှတ်ပွဲအပြီး၌ ခမည်းတော်မင်းကြီး၏ ဆန္ဒအရ မောင်တော် မဟိန္ဒမင်းသားနှင့်အတူ သာသနာ့ဘောင်သို့ ဝင်ရောက်ခဲ့ပေသည်။  
### ထေရီမဘဝ
သံဃမိတ္တာမင်းသမီး၏ ဥပဇ္ဈာယ်ဆရာမကား ဓမ္မပါလီထေရီမဖြစ်၍ သရဏဂုံ, သိက္ခာပုဒ်ကို ပေးသောဆရာမကား အာယုပါလီထေရီမ-ဖြစ်သည်။ ရှင်ပြုပြီးကာမျှဖြစ်သော သံဃမိတ္တာမင်းသမီးကို ရှင်ပြုရာသိမ်အပြင် ၌ပင်လျှင် သိက္ခာသမ္မုတိကိုပေး၍ ပါဏာတိပါတာဝေရမဏိ အစ ဝိကာလ ဘောဇနာဝေရမဏိအဆုံးရှိသော သိက္ခာ ၆-ပါးကို ဆောက်တည်စေခြင်းအားဖြင့် သိက္ခာပုဒ်၌ တည်စေကြပြီ။ အသက် ၆၀-ရှိသော သာမဏေမပင်ဖြစ်စေကာမူ “ပါဏာတိပါတာ ဝေရမဏိံ ဒွေဝဿာနိ အဝီတိက္ကမ္မ သမာဒါနံ သမာဒိယာမိ” အရှိသည်ဖြင့် သိက္ခာပုဒ် ၆-ပါးကို ဆောက်တည်၍ ကျင့်အပ်ကုန်သည် သာတည်း။ မှန်၏ သိက္ခာပုဒ် ၆-ပါးတို့၌ ၂-နှစ်ပတ်လုံး မကျင့်သော သာမဏေမကို ပဉ္စင်းခံပေးခြင်းငှာ မအပ်။  
### သီဟိုဠ်သာသနာပြုဘဝ
သံဃမိတ္တာထေရီမသည်— မဟိန္ဒထေရ် သီဟိုဠ်ကျွန်းသို့ သာသနာပြုရောက်၍ မကြာမြင့်မီပင် ဒေဝါနံပိယတိဿမင်း၏ မရီးတော် အနုဠာမိဖုယားကြီးကို ရဟန်းခံ (ရဟန်းပြု) ပေးရန် ဒေဝါနံပိယတိဿမင်း၏ ပင့်လျှောက် ချက်အရ ဗောဓိပင်ကို ယူဆောင်ပြီး သီဟိုဠ်ကျွန်းသို့သွားရောက်၍ ဘိက္ခုနီသာသနာကို အစပျိုးခဲ့ပေသည်။  
ဆက်စပ်ဖတ်ရှုရန်

 ကိုးကား 

ကဏ္ဍ:ရဟန္တာများ
ကဏ္ဍ:ထေရီမများ
၂၀၂၄ ဆောသ်ပို့မြို့ ဓားထိုးမှုဖြစ်စဉ်

၂၀၂၄ ခုနှစ် ဇူလိုင်လ ၂၉ ရက်နေ့တွင် ယူနိုက်တက်ကင်းဒမ်း၊ ဆောသ်ပို့ (Southport)၊ Merseyside ရှိ အကစတူဒီယိုတွင် ကလေးငယ်များကို ပစ်မှတ်ထားသည့် အစုလိုက်အပြုံလိုက် ဓားထိုးမှု ဖြစ်ပွားခဲ့သည်။ ကလေး သုံးဦး သေဆုံးပြီး အခြား ဆယ်ဦး အပါအဝင် ကလေးငယ် ရှစ်ဦး ဒဏ်ရာရရှိခဲ့သည်။ ရဝမ်ဒါ နိုင်ငံ ကာဒစ်ဖ် တွင် မိဘနှစ်ပါးမှ မွေးဖွားသော အသက် ၁၇ နှစ်အရွယ် ဗြိတိန်နိုင်ငံသား Axel Rudakubana သည် အခင်းဖြစ်ပွားရာနေရာ၌ ဖမ်းဆီးရမိခဲ့ပြီး လူသတ်မှု ၃ မှု၊ လူသတ်ရန် ကြိုးပမ်းမှု ၁၀ မှု နှင့် ဓား လက်ဝယ်ထားရှိမှု တို့ဖြင့် တရားစွဲဆိုထားသည်။

တိုက်ခိုက်မှုသည် ဆောသ်ပို့၏ Meols Cop ဧရိယာရှိ ကွန်မြူနတီစတူဒီယိုဖြစ်သော Hart Space တွင် ကလေးနှစ်ဆယ့်ငါးဦး တက်ရောက်ခဲ့သည့် Taylor Swift ၏ ယောဂနှင့် အကအလုပ်ရုံဆွေးနွေးပွဲတွင် ဖြစ်ပွားခဲ့ခြင်းဖြစ်သည်။ အခင်းဖြစ်နေရာတွင် မိန်းကလေး နှစ်ဦးသေဆုံးကာ ကလေးငယ် ခြောက်ဦးနှင့် အရွယ်ရောက်ပြီးသူ နှစ်ဦးကို ဆေးရုံသို့ ပို့ဆောင်ခဲ့ရသည်။ အသက်အန္တရာယ် စိုးရိမ်ရကာ၊ တတိယကလေးငယ်မှာ ထိုနေ့မှာပင် ဆေးရုံ၌ သေဆုံးခဲ့သည်။

ဇူလိုင်လ ၃၀ ရက်နေ့တွင် အင်္ဂလန်နိုင်ငံရှိ ဆောသ်ပို့မြို့တွင် အစွန်းရောက် လက်ယာအဖွဲ့ဝင်များက မှားယွင်းသည့်သတင်းများကို အခြေခံပြီး ဆန္ဒပြခဲ့ကြသည်။ ၎င်းတို့သည် ရဲတပ်ဖွဲ့နှင့် တိုက်ပွဲဖြစ်ပွားခဲ့ပြီး မွတ်စလင်ဘာသာဝင်များ ဆုတောင်းသည့် ဘုရားကျောင်းကို ပျက်စီးစေခဲ့သည်။ ဤဖြစ်စဉ်သည် နိုင်ငံတစ်ဝန်း ဆန္ဒပြပွဲများနှင့် အဓိကရုဏ်းများ ပျံ့နှံ့ရန် အကြောင်းရင်း ဖြစ်လာခဲ့သည်။

တိုက်ခိုက်မှု ဖြစ်ပွားခဲ့သည့် အကြောင်းရင်းကို မသိရသေးသော်လည်း ရဲတပ်ဖွဲ့က အဆိုပါဖြစ်စဉ်ကို အကြမ်းဖက်မှု အဖြစ်သတ်မှတ်မည် မဟုတ်ကြောင်း ပြောကြားခဲ့သည်။ ဩဂုတ်လ ၁ ရက်နေ့တွင် လီဗာပူးတရားရုံးမှ သံသယရှိသူ၏ အမည်ကို ထုတ်ဖော်ခဲ့သည်။ သံသယရှိသူသည် ဥပဒေအရ ငယ်အရွယ်သူ ဖြစ်သော်လည်း  သတင်းမှားများနှင့် ထင်မှတ်ချက်များ မပျံ့နှံ့စေရန်အတွက် ၎င်း၏ အမည်ကို ထုတ်ဖော်ခဲ့ခြင်း ဖြစ်သည်။

## လူသတ်မှု၏ သားကောင်များ 
အသက် ၆ နှစ်အရွယ် Bebe King နှင့် ၇ နှစ် အရွယ် Elsie Dot Stancombe တို့သည် နေရာမှာပင် သေဆုံးခဲ့သည်။ ဒဏ်ရာရ ကလေးငယ် ၉ ဦးနှင့် လူ ၂ ဦးတို့အား NWAS မှ ကုသပေးခဲ့သည်။  ကလေးငယ် ကိုးဦးအနက် ခြောက်ဦး နှင့် Lucas နှင့် Hayes တို့မှာ ဓားထိုခံရပြီး အရေးပေါ် အခြေအနေဖြင့် ရင်ဆိုင်နေခဲ့ရသည်။   

သေဆုံးဒဏ်ရာရသူ များကို Alder Hey ကလေးဆေးရုံ ၊ Aintree University ဆေးရုံ ၊ Southport နှင့် Formby ခရိုင်အထွေထွေဆေးရုံ ၊ Ormskirk ခရိုင်အထွေထွေဆေးရုံ နှင့် Royal Manchester ကလေးဆေးရုံ၊ Alder Hey ကလေးဆေးရုံသို့ ပို့ဆောင်ခဲ့သည်။  အသက် ကိုးနှစ်အရွယ် တတိယမိန်းကလေး Alice da Silva Aguiar သည် ဖြစ်ရပ်အပြီး နောက်တစ်နေ့တွင် ဆေးရုံ၌ သေဆုံးသွားခဲ့သည်။  အဆိုပါ တိုက်ခိုက်မှုအတွင်း သေဆုံးခဲ့သည့် မိန်းကလေး သုံးဦး၏ အမည်များကို ဇူလိုင် ၃၀ ရက်တွင် ဖော်ပြခဲ့သည်။ 

ဓားဖြင့်ထိုးခံရပြီး ဆယ်ရက်အကြာ ဩဂုတ်လ ၈ ရက်နေ့တွင် ဆေးရုံမှ ဆင်းခွင့်ရသည့် နောက်ဆုံး ဒဏ်ရာရကလေးငယ်မှာ နေအိမ်သို့ ပြန်လည်ရောက်ရှိခဲ့သည်။  Lucas မှာ အသက်ရှုကျပ်သည့် ပြဿနာကြောင့် ဆေးရုံတင်ထားရပြီး အဆုတ်ခွဲစိတ်မှုခံယူဖို့ မျှော်လင့်ထားပါတယ်။  

## အကိုးအကားများ
## ပြင်ပလင့်ခ်များ
* "Statement on major incident in Southport" (Merseyside Police)

ကဏ္ဍ:ဝီကီဒေတာရှိ ကိုဩဒိနိတ်များ
ကဏ္ဍ:၂၀၂၄
ကဏ္ဍ:ယူနိုက်တက်ကင်းဒမ်း၏ သမိုင်း
ချိုမြိန်သော သေခြင်းတရား

**ချိုမြိန်သော သေခြင်းတရား** (ထိုင်းအမည်- *มัจจุราชสีน้ำผึ้ง*၊ အင်္ဂလိပ်နာမည်- *Honey-colored God of Death*) ထိုင်းရုပ်သံစီးရီးတစ်ခုဖြစ်သည် သည် ၂၀၁၃ ခုနှစ်တွင် ထုတ်လွှင့်ပြသခဲ့ပြီး ချန်နယ် ၃ (ထိုင်း) တွင် ပြသခဲ့သည်။ ဒီဇာတ်ကားကို အူတမ်ကောင်ကောင်ရွာ (Upatham Kongkaew) က ဝတ္ထုကနေ ပုံဖော်ထားပြီး သီရာဒေ့ခ်ျ ဝွန်ပွာပုပ် (Theeradej Wongpuapan) နဲ့ ပီချူခါနာ ဝွန်ဆာရာတနတ်စင် (Pichukkana Wongsarattanasin) တို့က သရုပ်ဆောင်ထားပါတယ်။

## အကြောင်းအရာ 
ဗီချာနီ (Vichanee) နှင့် ပါသာမာကုက္ခေါင် (Pathamakul) မိသားစုများသည် မမွေးသေးသောကလေးများအတွက် ကတိတစ်ခုရှိသည်။ ယောက်ျားလေးတစ်ယောက်နဲ့ မိန်းကလေးဆိုရင် တစ်ယောက်နဲ့တစ်ယောက် လက်ထပ်ကြလိမ့်မယ်။ ဗီချာနီ မိသားစုတွင် သမီးနှစ်ယောက်ရှိပြီး အသက်ကြီးသူတစ်ဦးမှာ ရိုဂျာနတ်နိုင်း (Rojanasnai) ဖြစ်ပြီး သူမ၏ချစ်သူမှာ ပရူးဝပ် ဝူတီဆာ (Prawut Wuttisak) ဖြစ်သည်။ ညီမလေးနာမည်က ရိုမေရူးသိုင်း (Romeruethai) ဖြစ်ပြီး လှတယ်။ တစ်နေ့တွင်၊ သောက္ကတဲ ရှိ ပါသာမာကုက္ခေါင် မိသားစုမှ ပတ် (Paat) အမည်ရှိသော ယောက်ျားလေးနှင့် လက်ထပ်ရန် ကတိပေးထားကြောင်း သိလိုက်ရသောအခါတွင် သူမ၏ ကံကြမ္မာသည် ထိုကဲ့သို့ပင် တွေးကာ တိုင်းသူပြည်သား ယောက်ျားလေးနှင့် လက်ထပ်ရမည်ဟု ကတိပေးခဲ့သည်။ အကြီးမားဆုံးလျှို့ဝှက်ချက်ကို သူမသိလိုက်ရသောအခါတွင် သူမ၏ညီမသည် မွေးစားကလေးမျှသာဖြစ်ပြီး သူမ၏လှည့်ကွက်များနှင့် ကြံစည်မှုများဖြင့် စေ့စပ်ပွဲလုပ်ရန် ရိုဂျာနတ်နိုင်း ကို အတင်းအကြပ်ခိုင်းစေခဲ့သည်။ သူ့ဘဝရဲ့အမှားပဲ၊ အရာအားလုံးက သူ့လမ်းကြောင်းအတိုင်းသွားတဲ့အခါ ဘာလို့ငိုရမှာလဲ... ပတ် ကို စတွေ့တဲ့နေ့ကစပြီး သူမမျက်လုံးတွေကို မယုံနိုင်ပေမယ့် ပတ် ဟာ မိန်းမတစ်ယောက်လိုပါပဲ။ .

အချစ်ကိုစွန့်လွှတ်ပြီး သူမကိုမချစ်တဲ့သူတစ်ယောက်နဲ့လက်ထပ်လိုက်ရတာ၊ ကျည်ဆန်ပုံသဏ္ဌာန်မျက်လုံးတွေနဲ့ဘဝကိုကြည့်နေတဲ့သူတစ်ယောက်နဲ့လက်ထပ်လိုက်ရတာက ရိုဂျာနတ်နိုင်း ရဲ့ဘဝဘယ်လိုဖြစ်မလဲ။ ခင်ပွန်းသည်ဟု ခေါ်ရမည့်သူကို ခါးခါးသီးသီး ကြည့်ပြီး "မင်းက လူသားမဟုတ်ဘူး" ဟု အော်ပြောသောအခါ သူမ၏ ဘဝသည် မည်သို့သော အခြေအနေသို့ ရောက်မည်နည်း။

ပတ် ကတော့ အချစ်ကို မယုံကြည်ဘူး၊ အချစ်ဆိုတာ လူတွေကို နှောင့်ယှက်ဖို့ သဘာဝက ဖန်တီးထားတဲ့ ဇိမ်ခံပစ္စည်းတစ်ခုပါ။ သူ့မျက်လုံးထဲက အမျိုးသမီးတွေဟာ ဘဝရဲ့လိုအပ်ချက်တွေကို ဖြည့်ဆည်းပေးဖို့ ငွေလိုနေတဲ့ လောဘကြီးသူတွေချည်းပါပဲ။ ထိုမိန်းကလေးကို လက်ထပ်ရန် လိမ်ညာကာ မိသားစု၏မွေးစားသမီးကို လက်ထပ်ခွင့်ပေးလိုက်သည် ။ ရရှိခဲ့တာတွေကို ပြန်ပေးရမယ်။

လူ့နှလုံးသားထဲမှာ အမြုံဆုံးနဲ့ အပြင်းထန်ဆုံးနေရာက ဒေါသနဲ့ မောဟတွေ ဒီမြေပေါ်မှာ ချစ်ခြင်းမေတ္တာတွေ ဖြစ်ပေါ်လာနိုင်သလား။ ပျားရည်နဲ့ ပျားရည်ဖြစ်အောင် ပျံသန်းဖို့ ပျားတွေနဲ့ လိပ်ပြာတွေအတွက် အချစ်ပန်းပွင့်တွေ ရှိမှာလား။

## သရုပ်ဆောင်များ 
* ပတ် ပါသာမာကုက္ခေါင် အဖြစ် သီရာဒေ့ခ်ျ ဝွန်ပွာပုပ်
* ရိုဂျာနတ်နိုင်း ဖွန် ဗီချာနီ အဖြစ် ပီချူခါနာ ဝွန်ဆာရာတနတ်စင်
* စစ်ပွဲ တီပီဂိုမောက် သည် ဒုတိယဗိုလ်ချုပ်ကြီး ပရူးဝပ် သီရဲပိုးကရာcဟာတာ အဖြစ်
* ရိုမေရူးသိုင်း အဖြစ် အက်ပီနီယာ ဆာကူလဂျာယန်ဆွတ်
* ပေါ့တာဝီ အဖြစ် ပိဒ်စနန် နင်ဆာကူ
* ဥယျာာ် အဖြစ် အပီဆာဒါ ခရူကွန်ကာ
* အရာရှိ/ဒုဗိုလ် ဝါရား အဖြစ် စူရီယွန် အာရွန်ဝါးနာကူ
* ဘရမ်ဝူတီ ဟီရန်ယာတီ က ချစ်တီး
* ပွဲဦးဆောင် အဖြစ် ကယ်ဆယ်ရေး ဆာမီပါ့ခ်ျ
* လမ်ဖာဟို အဖြစ် ပန်းပုဆရာ ဘိုနီယာကီယား
* အလင်းချမ်းအဖြစ် နသရီကာသမာပရီဒါနန်
* ညောင်ချောင်း အဖြစ် ဂေါ်ချောင်း နာ အာရူသာယာ
* နော့ပဟတ် အဖြစ် ဆူးစို ပွန်ဝီလီ

## အဆင့်သတ်မှတ်ချက် 
## အကိုးအကား 
ကဏ္ဍ:စာပေအပေါ် အခြေခံထားသော ရုပ်မြင်သံကြား ဇာတ်လမ်းတွဲများ
ကဏ္ဍ:ထိုင်း ရုပ်ရှင်ဇာတ်ကားများ
ဒုဂ္ဂတသုတ်

အဝိဇ္ဇာ, တဏှာကြောင့် သတ္တဝါတို့ သံသရာ ရှည်လျားနေကြပုံ၊ ကိုယ်အင်္ဂါ၊ အစိတ်အပိုင်းလည်း မလှမပ ဆင်းဆင်းရဲရဲနေရသည့် သတ္တဝါကို ကြည့်ရှုသုံးသပ်၍ “ငါတို့လည်း ဤကဲ့သို့ ဘဝမျိုး၌ များစွာ ဖြစ်ခဲ့ရလေပြီ”ဟု ဆုံးဖြတ်ချက်ချ၍ သင်္ခါရအားလုံးတို့၌ ငြီးငွေ့ရန် တပ်မက်မောမှုကင်းရန် ယင်းတို့မှ လွတ်မြောက်ရန် (ဘာဝနာလုပ်ငန်းကို) အလွန်အကဲ အားထုတ်သင့်လှပေ၏ဟု ရဟန်းတို့အား ဘုရားရှင် ဟောတော်မူသည့်သုတ်။

ဆက်စပ်ဖတ်ရှုရန်

 ကိုးကား
ဟွမ်းဟယ်တောင်တိုင်း

**ဟွမ်းဟယ်တောင်တိုင်း**()သည် မြောက်ကိုရီးယားနိုင်ငံ အနောက်တောင်ပိုင်းရှိ တိုင်း တစ်ခု ဖြစ်သည်။

၁၉၅၄ ခုနှစ် အောက်တိုဘာလ ၃၀ ရက်နေ့တွင် ဟွမ်းဟယ်တိုင်းကို အရှေ့အနောက် ပိုင်းခြားခဲ့ပြီး ပင်လယ်ဝါကို မျက်နှာမူနေသော အနောက်ဘက်ပိုင်းသည် ဟွမ်းဟယ်တောင်တိုင်း ဖြစ်လာခဲ့သည်။ မြို့တော်မှာ ဟယ်ဂျူမြို့ ဖြစ်သည်။

## ပြင်ပလင့် 
*  중앙일보 북한넷·북한지명사전
*  ဟွမ်းဟယ်တိုင်း  (မြောက်ပိုင်း ၅ တိုင်း ကော်မတီ)

ကဏ္ဍ:မြောက်ကိုရီးယားနိုင်ငံ၏ တိုင်း

## အခြားရှုရန် 
# မြောက်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ
ဥတ္တရာပထ

ဥတ္တရာပထ မည်သော-ဇနပုဒ်-တိုင်းပြည်-နယ်ပယ်။ ဇမ္ဗူဒီပ (အိန္ဒိယပြည်) တောင်ပိုင်း မြောက်ပိုင်း နှစ်ပိုင်းရှိရာတွင် မြောက်ပိုင်းကို ဥတ္တရာပထဟု ခေါ်၏၊ 
### နယ်မြေ အကျယ်အဝန်း
နဂိုမူလက ဥတ္တရာပထ ဟူသော နာမည်သည် ကုန်သည်တို့ သွားလာရာ မြောက်ဘက်လမ်းမကြီး၏ နာမည် ဖြစ်၏၊ ထိုလမ်းမကြီးသည် သာဝတ္ထိမြို့မှ ဂန္ဓာရတိုင်းပြည် တက္ကသိုလ်မြို့ အထိ ရှည်လျား၏၊ ထိုလမ်းမကြီး၏ နာမည်ကို တဆင့် ယူ၍ ဥတ္တရာပထတိုင်းပြည်ဟု ခေါ် ဝေါ်သည်ဟု ဆိုကြ၏၊ အကယ်၍ ထိုအဆိုအတိုင်း အမှန် ဖြစ်ခဲ့လျှင် အရှေ့ဘက် အင်္ဂတိုင်းပြည်မှ အနောက်မြောက်ဘက် ဂန္ဓာရတိုင်းပြည်တိုင်အောင်၎င်း၊ မြောက်ဘက် ဟိမဝန္တာမှ ‌တောင်ဘက် ဝိန္ဓျာ(ဝိဉ္ဇျာ) တောင်တိုင်အောင်၎င်း ထိုမျှလောက်ကျယ်ပြန့်သော ယခုလက်ရှိ အိန္ဒိယမြောက်ပိုင်းတစ်ခုလုံးကို ဥတ္တရာပထဟု ခေါ်ဝေါ်ခြင်းဖြစ်နိုင်၏။ 
### ပါဠိ ကျမ်းဂန်များ၏ အဆို
ပါဠိကျမ်းဂန်များ၌ ဖော်ပြချက်အတိုင်းဆိုလျှင် ထိုဥတ္တရာ ပထဟု ခေါ်သော အိန္ဒိယမြောက်ပိုင်း၌ ကသ္မီရဂန္ဓာရတိုင်းနှင့် ကမ္ဗောဇတိုင်းတို့သည် အဓိက ပင်မ အနေအားဖြင့် ပါဝင်သော တိုင်းကြီးများ ဖြစ်၏၊ ထိုဥတ္တရာပထသည် ရှေးအခါက မြင်းများမွေးမြူ ရောင်းချရာ ဒေသအနေအားဖြင့် ထင်ရှား၏၊ ထိုဒေသမှ မြင်းများကို ဗာရာဏသီကဲ့သို့သော မြို့ကြီး များသို့ သွား၍ ရောင်းကြ၏။ D-P. P-N. ဂင်္ဂါမြစ်၏ မြောက်ဘက်အရပ်ကို ဥတ္တရာပထ ခေါ်သည် ဟု ဝိမတိ၊၁၊၈၉-၌ဆို၏။ 

**ပါဠိနည်း**အရ ဂင်္ဂါမြစ်၏ မြောက်ဘက် နယ်ပယ် တလျှောက်ကို ဥတ္တရာပထ၊ ၎င်းဂင်္ဂါမြစ် တောင်ဘက်နယ်ပယ် အလျှောက်ကို ဒက္ခိဏာပထဟု ခေါ်သည်၊ ဥတ္တရာပထ, ဥတ္တရပထ ၂ချက်သင့်။ 

**သင်္ခတနည်း**အားဖြင့် မြောက်ဘက်၌ ဟိမဝန္တာတောင်, တောင်ဘက်၌ ဝိဉ္ဇု‌တောင်တန်း အရှေ့ဘက်၌ ဗင်္ဂလားအော် ခေါ် ဝင်္ဂေါပသာဂရ, အနောက်ဘက်၌ ယခု အာရေဗျ ခေါ်ကြသော အာရဗပင်လယ် အာရဗသာဂရ ဤ ဆိုအပ်ပြီးသည်တို့၏ အတွင်းနယ်ပယ် တလျှောက်ကို ဥတ္တရာပထ ခေါ်သည်။  
ဆက်စပ်ဖတ်ရှုရန်

 ကိုးကား
ဂျာဂံတိုင်း

**ဂျာဂံတိုင်း**()သည် မြောက်ကိုရီးယား မြောက်ပိုင်း အမ်နို့ဂ်မြစ် အလယ်ပိုင်းရှိ တိုင်း ဖြစ်သည်။

မြို့တော်မှာ ဂံဂဲမြို့ ဖြစ်သည်။ အနောက်ဘက်တွင် ဖျောင်းအန်းမြောက်တိုင်း၊ တောင်ဘက်တွင် ဖျောင်းအန်းတောင်တိုင်းနှင့် ဟမ်းဂယောင်းတောင်တိုင်း၊ မြောက်ဘက်တွင် တရုတ်ပြည်သူ့သမ္မတနိုင်ငံနှင့် အရှေ့ဘက်တွင် လျံဂံတိုင်းတို့နှင့် ထိစပ်နေသည်။

တိုင်း၏ အမည်သည် ဂျာဆောင်းခရိုင်နှင့် ဂံဂဲမြို့တို့၏ ပထမစာလုံးများမှ ဆင်းသက်လာသည်။

ကဏ္ဍ:မြောက်ကိုရီးယားနိုင်ငံ၏ တိုင်း
လျံဂံတိုင်း

**လျံဂံတိုင်း**()သည် မြောက်ကိုရီးယား မြောက်ပိုင်းရှိ တိုင်း တစ်ခု ဖြစ်သည်။

မြို့တော်သည် ဟဲဆန်မြို့ ဖြစ်သည်။

## ကိုးကား 
ကဏ္ဍ:မြောက်ကိုရီးယားနိုင်ငံ၏ တိုင်း
ကျိုတိုဂိုင်းဒိုင်းနိရှိအထက်တန်းကျောင်း

**ကျိုတိုဂိုင်းဒိုင်းနိရှိအထက်တန်းကျောင်း** သည် ဂျပန်နိုင်ငံ၊ ကျိုတိုမြို့တွင်ရှိသည့် ၃ နှစ်တာကာလကြာ အထက်တန်းကျောင်းတစ်ခု ဖြစ်သည်။ ဤကျောင်းတွင် ၁၀ တန်း၊ ၁၁ တန်းနှင့် ၁၂ တန်း စသည့်အတန်းများကို သင်ကြားပေးလျက်ရှိသည်။

## ကိုးကား
ကဏ္ဍ:ကျိုတိုစီရင်စုရှိ အထက်တန်းကျောင်းများ
ဂံဝန်းတိုင်း (မြောက်ကိုရီးယား)

**ဂံဝန်းတိုင်း**()သည် ဂျိုဆောန်ဒီမိုကရက်တစ်ပြည်သူ့သမ္မတနိုင်ငံ အရှေ့တောင်ပိုင်းရှိ တိုင်း တစ်ခု ဖြစ်သည်။

၁၉၄၆ ခုနှစ် စက်တင်ဘာလတွင် ဟမ်းဂယောင်းတောင်တိုင်းမှ ဝန်းဆန်းမြို့၊ အန်းဗျောန်ခရိုင်နှင့် မုန်းချောန်ခရိုင်တို့ကို ဂံဝန်းတိုင်းအတွင်း ပေါင်းထည့်ခဲ့သည်။ မြို့တော်မှာ ဝန်းဆန်းမြို့ ဖြစ်သည်။

## ပြင်ပလင့်များ 
* 북측 강원도
* 이북5도위원회 미수복 강원

## ကိုးကား 
ကဏ္ဍ:မြောက်ကိုရီးယားနိုင်ငံ၏ တိုင်း
ကျိုတိုနိုင်ငံခြားဘာသာတက္ကသိုလ်

**ကျိုတိုနိုင်ငံခြားဘာသာတက္ကသိုလ်** (京都外国語大学, Kyōto gaikokugo daigaku) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် နိုင်ငံခြားဘာသာစကားတက္ကသိုလ်တစ်ခု ဖြစ်သည်။ ကျိုတိုဂျူနီယာနိုင်ငံခြားဘာသာကောလိပ်သည် ဤကျောင်းနှင့် ချိတ်ဆက်ထားသည်။ ကျိုတိုနိုင်ငံခြားဘာသာတက္ကသိုလ်တွင် ဘာသာစကား (၉) မျိုးသင်ကြားပေးလျက်ရှိသည်။ ၎င်းတို့မှာ အင်္ဂလိပ်၊ စပိန်၊ ပြင်သစ်၊ ဂျာမဏီ၊ ပေါ်တူဂီ၊ တရုတ်၊ အီတလီ၊ ရုရှနှင့် ဂျပန်ဘာသာစကားများ ဖြစ်သည်။ 

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ကျိုတိုအဆင့်မြင့်သိပ္ပံတက္ကသိုလ်

**ကျိုတိုအဆင့်မြင့်သိပ္ပံတက္ကသိုလ်** (京都先端科学大学, Kyōto sentan kagaku daigaku, KUAS) သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် ပုဂ္ဂလိက တက္ကသိုလ်တစ်ခု ဖြစ်သည်။ ယခင်တက္ကသိုလ်၏ အမည်မှာ "ကျိုတိုဂခုအန်းတက္ကသိုလ်" ဖြစ်သည်။ မူလက ကုန်သွယ်ရေးကျောင်းတစ်ခုအဖြစ် ၁၉၂၅ ခုနှစ်တွင် တည်ထောင်ခဲ့သည်။ ၁၉၆၉ ခုနှစ်တွင် တက္ကသိုလ်တစ်ခုအဖြစ် တည်ထောင်ခဲ့သည်။ ဤကျောင်းကို ၂၀၁၉ ခုနှစ်တွင် ရှိဂဲနိုဘု နဂမိုရိ (Shigenobu Nagamori) ၏ ဦးဆောင်မှုအောက်တွင် ပြန်လည်တည်ထောင်ခဲ့သည်။ ကျောင်း၏ ကျောင်းဝင်းနှစ်ခုသည် အုခယောရပ်ကွက်နှင့် ခမဲအိုခမြို့များတွင် အသီးသီးရှိကြသည်။

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
တန်းရူးဂျိ

**တန်းရူးဂျိ** (天龍寺) သည် ဇင်ဗုဒ္ဓဘာသာ၏ ရင်းဇိုင်းဂိုဏ်းခွဲ၏ အဓိကကျောင်းတော် ဖြစ်သည်။ ဤကျောင်းတော်သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်၊ ခုခုခိနိုဘဘချောတွင် တည်ရှိသည်။ ကျောင်းတော်ကို ၁၃၃၉ ခုနှစ်တွင် အရှိခဂတခအုဂျိ (Ashikaga Takauji) က တည်ထောင်ခဲ့သည်။ တည်ဆောက်မှုများသည် ၁၃၄၅ ခုနှစ်တွင် ပြီးစီးခဲ့သည်။ ကျောင်းတော်သည် ဘုရင် ဂေါ့-ဒိုင်းဂိုနှင့် မုဆိုးဆိုဆဲခိ မိသားစုများနှင့် ပတ်သက်မှု ရှိသည်။ ၁၉၉၄ ခုနှစ်တွင် ယူနက်စကို၏ ကမ္ဘာ့အမွေအနှစ်နေရာတစ်ခုအဖြစ် သတ်မှတ်ခြင်း ခံခဲ့ရသည်။

## သမိုင်းကြောင်း
## ရုပ်ပုံများ

File:Tenryuji Kyoto37n4380.jpg|Chokushi gate
File:Tenryuji Kyoto36n4500.jpg|The teaching hall
File:Tenryuji Kyoto02s3s4500.jpg|Ōhōjō
File:Tenryuji Kyoto08n4592.jpg|Tahō-den

## ပိုမိုဖတ်ရှုရန်
*  
*

## ပြင်ပလင့်များ
* Kyoto Prefectural Tourism Guide: Tenryū-ji
* Joint Council for Japanese Rinzai and Obaku Zen: Tenryū-ji
* Sacred Destinations: image of Tenryū-ji garden

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ဒက္ခိဏာဝိသုဒ္ဓိ

(၁) အလှူ၏–စင်ကြယ်–အကျိုးကြီး-ခြင်း။ (၂) အလှူစင်ကြယ်ခြင်း၏ အကြောင်း၊ 
### စင်ကြယ်ခြင်း ၂-မျိုး
(က) ပေးလှူလိုသော **ဒါနစေတနာ**၏ စင်ကြယ်ကြောင်း။ (ခ) ပေးလှူအပ်သော **ဒါတဗ္ဗဝတ္ထု**၏ စင်ကြယ်ကြောင်း။ (ယင်း-အကြောင်းတို့သည် အလှူရှင်နှင့် အလှူခံ ပုဂ္ဂိုလ်တို့၏ သီလ-စသော ဂုဏ်များပင် ဖြစ်၏။ ထိုဂုဏ်များကိုစွဲ၍ ဒက္ခိဏာဝိသုဒ္ဓိ ၄-မျိုး ဖြစ်၏။
### ဒက္ခိဏာဝိသုဒ္ဓိ ၄-မျိုး
* (၁) အလှူရှင်သာ စင်ကြယ်၍ အလှူခံ မစင်ကြယ်သော ဒါန, “ဝေဿန္တရာမင်း၏ ဇူဇကာပုဏ္ဏားအား ပေးလှူသော ဒါနမျိုး”  
* (၂) အလှူခံသာစင်ကြယ်၍ အလှူရှင် မစင်ကြယ်သော ဒါန, “ကလျာဏီမြစ်ကမ်းနေ တံငါသည်၏ ဒီဃသောမထေရ်အား ပေး လှူသော ဒါနမျိုး”  
* (၃) ၂-ဦးစုံ မစင်ကြယ်သော ဒါန, “ဒုဿီလရဟန်းအား ဝဍ္ဎမာန တောနေ မုဆိုး၏ ဆွေမျိုးပြိတ္တာကို ရည်မှတ်၍ ပေးလှူ သော ဒါနမျိုး”  
* (၄) ၂-ဦးစုံ စင်ကြယ်သောဒါန ကောသလမင်းကြီး၏ အသဒိသဒါနမျိုး”ဟူ၍ ၄-ပါးရှိ၏။ 

### မျက်မှောက်ဘဝ၌ အကျိုးပေးနိုင်သော အလှူ၏ အင်္ဂါများ
* ထို့ပြင်-” (၁) တရားသဖြင့်ရအပ်သော အလှူဝတ္ထု, 
* (၂) စေတနာထက်သန်မွန်မြတ်မှု,  
* (၃) ရဟန္တာပုဂ္ဂိုလ် ဖြစ်ခြင်း,  
* (၄) ယင်း-နိရောဓသမာပတ်မှ ထပြီးစ-ဖြစ်ခြင်းအားဖြင့် ၄-ပါး ရှိ၏။ 
ယင်း-၄-ပါးသည် မျက်မှောက်ဘဝ၌ အကျိုးပေးနိုင်သော အလှူ၏ အင်္ဂါများဖြစ်သည်။ ယင်း-၄-ပါးနှင့် ပြည့်စုံသော အလှူသည်–
* ပုဏ္ဏသူဌေး၏ အရှင်သာရိပုတြာအား ဒန်ပူနှင့် မျက်နှာသစ်ရေ အလှူ ,  
* ကာကဝလိယသူဌေး၏ အရှင်မဟာကဿပအား ပအုံးရည်နှင့် ရောသော ဗြုံးစပ်ယာဂုအလှူ   
* သုမနပန်းသည်၏ ဘုရားရှင်အား ပန်း ၈-ဆုပ် အလှူကဲ့သို့ အလှူရှင်အား ဤမျက်မှောက် ဘဝ၌ အကျိုးပေးနိုင်၏။  
ဆက်စပ်ဖတ်ရှုရန်
*ဒက္ခိဏာဝိဘင်္ဂသုတ်
*ဒါန
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ